
Miért beszél mindenki számítógépekről? Miért lett az Internet az 
elmúlt években egyre inkább , a világ közepe", a technika és a 
világgazdaság egyre fontosabb része? Nem válunk-e a gépek által 
egy érzelmek nélküli világ fogaskerekeivé, számokká egy nagy 
lelketlen gépezetben? Nem kell-e attól félni, hogy egy nap a gépek 
leigáznak minket? Nem válnak-e gyermekeink torz személyiségekké 
az elektronikus játékoktól? Nem esnek-e áldozatául internetes 
bűnözőknek? 

Ezekre a kérdésekre próbálok választ adni írásomban. 


I. Mi? 


(avagy mi a szösz az a számítógép) 


Fekete dobozok 


Amilyen fiatal találmány a számítógép, valóban meglepő, hogy mi- 
lyen gyorsasággal beivódott mindennapi életünkbe, jóformán évről 
évre követelve nagyobb teret magának. Ezt persze minden fonto- 
sabb emberi találmány megtette; száz évvel ezelőtt például a forga- 
lom jelentős része lovaskocsikon történt, százötven évvel ezelőtt pe- 
dig kizárólag állattal vontatott kocsik léteztek. Ahogy dédapáink fi- 
gyelték mérgesen az egyre nagyobb számban nyüzsgő gépkocsikat, 
avagy ahogy néhány ezer évvel ezelőtt az egyiptomiak nézték döb- 
benten, hogy hódít egyre inkább az újmódi kerék — úgy nézzük mi 
is csodálkozva a mindenhova befurakodó számítógépeket. A jelen- 
ség tehát nem új, csak annak sebessége szokatlan — felgyorsult vilá- 
gunkban nem is lehet másképp, évtizedről évtizedre egyre sebesebb 
a fejlődés irama. 

A számítógép bonyolult szerkezet, de mint minden nagy jelentő - 
ségű találmány, valójában ez is egészen egyszerű alapelvre épül. Egy 
modern kocsi is nagyon komplikált, sok ezer finommechanikai és 
elektronikai alkatrészt tartalmazó gépezet, de az alapelve ma is 
ugyanaz, mint Daimler és Benz első pöfögő monstrumaié: az üzem- 
anyag elégetésével nyert energiát a kerekek forgatására használja fel. 

Ahhoz, hogy a bevezetőben feltett kérdésekre válaszolni tudjunk, 
meg kell ismernünk vázlatosan a számítógép felépítését és működé- 
sét. Nem bonyolult. 


A számítógép alapelve első megközelítésben: , olyan szerkezet, ami 
bemenő adatokból különböző műveletekkel kimenő adatokat állít 
elő". Ennek az elvnek a teljesítéséhez nincs is szükség elektronikus 
gépre, az első , ősszámítógépek" is még mechanikusak voltak; de 
ugyanezen az elven működik a közönséges ébresztőóra is: bemenő 
adata az, hogy hány mozdulatot tett az időmérésért felelős fogaske- 
rék, kimenő adata pedig az, hogy milyen állásban vannak a muta- 
tók. Az óra tehát saját maga számára szolgáltatja a bemenő adatot, 
nem tőlünk, emberektől kérdezi, de az alapelv szempontjából ez 
közömbös. Ugyanilyen , számítógép"? a lázmérő is: bemenő adata a 
hőmérséklet, kimenő adata a higanyoszlop hosszúsága. A lázmérő- 
nek már mi szolgáltatjuk a bemenő adatot oly módon, hogy a beteg 
hóna alá tesszük. 

Sem az óra, sem a lázmérő használatához nem szükséges tudni, 
milyen módszerrel keletkeznek a bemenő adatokból a kimenő ada- 
tok. Mindenki tudja, hogy az óra fogaskerekek bonyolult láncola- 
tán át éri el, hogy a mutatók mindig a megfelelő sebességgel forog- 
janak, lépést tartva az idő múlásával; a lázmérő pedig a higany hőtá- 
gulását használja fel. De akkor is használhatjuk mindkét műszert, 
ha erről semmit sem tudunk; csak a , nyelvüket" kell tudni, vagyis a 
mutatók állásából leolvasni az időt és a skáláról a hőmérsékletet. 
Mindkettőt kisgyerekként megtanuljuk; az óra belső felépítését 
csak többé-kevésbé. 

A számítástechnikában , fekete doboz"-elvnek hívjuk ezt az elvet: 
ismerjük a bemenő adatokat, kíváncsiak vagyunk a kimenő adatok- 
ra, az pedig nem érdekel minket, hogy az előbbiekből a gép hogyan 
állítja elő az utóbbiakat. Ez a gép dolga. A gép egy , fekete doboz", 
amiben mindenféle dolgok történnek annak érdekében, hogy a kí- 
vánt eredmény megszülessen, de hogy pontosan mik, az nem érde- 
kel minket. Belenézhetnénk, ha akarnánk, de többnyire nem aka- 


runk. Hogy újabb példát vegyek elő: a telefont is úgy használjuk, 
hogy bemenő adatot szolgáltatunk neki (beszélünk), felhasználjuk 
a kimenő adatot (hallgatjuk a partnert), s hogy a kettő között mi 
történik — hogyan juttatja át a telefon a hangunkat a vezetéken, ho- 
gyan találja meg a tárcsázott számhoz tartozó készüléket, hogyan 
különíti el beszélgetésünket az ugyanazon a kábelen haladó több 
ezer másiktól -, az minket mind-mind nem érdekel. Az iskolában 
megtanuljuk, de ha nem, az se számít: a telefon ugyanúgy műkö- 
dik, akár ismerjük a belső szerkezetét, akár nem. 

Ugyanígy van a számítógéppel. Miközben e sorokat írom, vala- 
hányszor az A betű gombját lenyomom, a képernyőn megjelenik 
egy A betű. A bemenő adat a gombnyomás, a kimenő adat a képer- 
nyőn megjelenő betű - s hogy a kettő között mi történik, teljesen 
lényegtelen. Én természetesen tudom, hiszen ez a szakmám, de a be- 
tű akkor is megjelenik, ha nem tudom. S persze eszemben sincs 
minden egyes billentyű lenyomásakor végiggondolni, milyen útvo- 
nalakon jut el a gombnyomással keltett elektromos impulzus odáig, 
hogy képernyőn látható jel legyen belőle — ahogy a telefonszerelő 
sem úgy telefonál, hogy tárcsázás közben végiggondolja a jel útvo- 
nalát a különböző alközpontokon át. Csak tárcsáz és beszél. 

Azért mondom el mindezt, hogy világossá tegyem: a számítógép 
tulajdonképpen nem valami , egészen más": köze van a már régóta 
meglevő találmányokhoz, amiket mindennap megszokottan hasz- 
nálunk. 


Neumann János 


Második megközelítésben azonban a számítógép mégiscsak , egy ki- 
csit más". A számítógép abban különbözik minden más eszköztől, 
amik bemenő adatokból kimenőket csinálnak, hogy a többi nem a 
Neumann-elv szerint működik, a számítógép azonban igen. 


Neumann János 


Neumann János magyar származású amerikai matematikus a kö- 
vetkezőképpen fogalmazta meg a számítógépek alapelvét az 1940-es 
években: Számítógép az, amiben a következő alkotóelemek -— elkü- 
lönítetten, de egymással kapcsolatba hozva — megtalálhatók: 

— bemeneti egység (input); 

— feldolgozóegység (processzor); 

— tároló (memória); 

— kimeneti egység (output). 

Ez a négy alkotóelem minden számítógépben megtalálható, amit 
valaha építettek Neumann János óta (őelőtte pedig nem építettek 
egyet sem, ami mai szemmel számítógépnek lenne mondható). 
Nézzük ezeket meg sorban. 

A bemeneti és a kimeneti egység arra szolgál, hogy a bemenő ada- 
tok bejussanak a számítógépbe, a kimenő adatok pedig kijussanak 
onnan - e kettő biztosítja tehát a számítógép kapcsolatát a külvilág- 
gal. Bemeneti egység nélkül a gép csak ontana különféle adatokat, 
amiknek vagy hasznát vesszük, vagy nem; vagy éppen nem is adna 
semmilyen adatot, mert nincs miből előállítania — mint a telefon, 
amikor senki se beszél bele: nem ad választ. Kimeneti egység nélkül 
pedig nem tudhatnánk meg semmit a gép által elvégzett műveletek- 
ről, akár van bemeneti adata, akár nincs — mint egy óra, aminek le- 
törték a mutatóit: hiába forognak a fogaskerekek, mi nem tudjuk 
meg, mennyi az idő. 

Mit jelent az, hogy programozható? Programozni annyi, mint 
egy gép számára valamilyen utasítássorozatot (programot) összeállí- 
tani, amit az adott jelre majd végrehajt. A programozott gépek való - 
jában régebbiek, mint a számítógépek. Az első programozott gépek 
közé tartozik a gépzongora, ami nagyon egyszerű alapelven műkö- 


dik. 


Az első Nenmann-elvű számítógép, az EDVAC, 1949 


Egy forgó henger felületére kiálló pöcköket erősítenek. A henger 
mellett egy sor rúd helyezkedik el olyan közel, hogy a pöckök elér- 


jék őket; minden rúd kapcsolatban van a zongora egy-egy billen- 


tyűjével. Amint a henger forog, a pöckök sorban hozzáérnek a ru- 
dakhoz, s azokat meglökve leütik a billentyűket. Számítástechnikai 
szemszögből tehát a hengeren elhelyezkedő pöckök rendszere prog- 
ramnak tekinthető, amiben például a bal szélső rúdnak megfelelő 
helyen levő pöcök az , üsd le a dó billentyűt" utasításnak felel meg. 

Számítógép tehát a gépzongora? Van bemeneti egysége (a pöcök- 
sor a hengeren), van feldolgozóegysége (a pöcköktől a billentyűkig 
vezető mechanikai rendszer), amely ráadásul programozható is (a 
pöcöksor átrendezésével más dallamra tanítható), és van kimeneti 
egysége (a billentyűk és a húrok). Nos, a gépzongora mindezek da- 
cára nem számítógép, mert hiányzik belőle a negyedik neumanni 
összetevő. 

A tárolóegység vagy memória. Ez teszi lehetővé, hogy a számító- 
gép ismerje a korábban végrehajtott műveletek eredményeit, illetve 
felkészülhessen a később végrehajtandó műveletekre. A gépzongora 
például abban a pillanatban, hogy a billentyűk mechanikája vissza- 
tér kiindulási helyzetébe a leütés után, semmit sem tud többé arról, 
hogy melyik billentyűt ütötte le. De arról sem tudhat semmit, hogy 
a következő másodpercben milyen billentyűket kell majd leütnie, 
mert még nem tart ott a hengeren. 

A számítógép ezzel szemben képes megjegyezni azokat az adato- 
kat, amikre később még szüksége lehet. Ettől válik mássá, mint a 
többi gép: , emlékezete? van. 


1427 


A zsebszámológépre gondolok. Ezeket az okos kis elektronikus cso- 
dákat 1978-ban találták fel, amikor a , valódi" számítógépek még 
inkább néhány mániákus szórakozását jelentették. Rövidesen meg- 
hódították a világot, s ma már természetes mozdulattal kapjuk elő 
zsebünkből, ha számolni kell valamit. 


Steinway gépzongora 1919-ból 


Modern tudományos zsebszámológép c 

Számítógép-e a zsebszámológép? - tehetjük fel a kérdést. A válasz 
egyértelműen igen. 

Ránézésre megállapítható, hogy a zsebszámológép bemeneti egy- 
sége a nyomógombok sora, kimeneti egysége pedig a kis folyadék- 
kristályos kijelző, amin a számok megjelennek. A processzor és a 
memória jelenlétét úgy lehetne megállapítani, hogy az ember szét- 
szedi és megkeresi őket a kis áramköri lapon -— de ez szaktudást igé- 
nyel. Sokkal egyszerűbb fogni egy szakkönyvet és megkeresni, van-e 
a zsebszámológépben processzor és memória. A válasz az lesz, hogy 
van. 

Amikor lenyomunk egy gombot a gépen — például az 1-es szám 
gombját -, a kijelzőn megjelenik az 1-es, de ebből még nem derül 
ki, hogy a gép is emlékszik-e rá. Hiszen ha egy mechanikus írógépen 
ütünk le egy billentyűt, a papíron megjelenik a jel, de nyilvánvaló, 
hogy az írógép nem emlékszik rá. A zsebszámológépnek azonban 
emlékeznie kell, mert ha később lenyomjuk a -t jelet, majd a 2-est és 
végül az — jelet, akkor megjelenik, hogy 3. 

Mi történt? 

Amikor az 1-est lenyomtuk, a gépnek meg kellett jegyeznie ezt a 
számot, mert kézenfekvő, hogy később szüksége lesz rá. Ugyanígy a 
- jelet és a 2-est is. Az — jelet már nem kellett tárolnia, mert ez utasí- 
tás volt arra, hogy az eddigieket dolgozza fel és közölje az ered- 
ményt. Ennek a zsebszámológépnek tehát legalább három jel táro- 
lásához elegendő memóriával kell rendelkeznie. 

Mindeközben a processzor is lázasan dolgozott. Az 1-es lenyomá- 
sakor érzékelt egy jelet a gombok (a bemeneti egység) felől, ami kö- 
zölte, hogy lenyomták ezt a számjegyet. Ekkor a processzor utána- 
nézett a programjában, mi ilyenkor a teendő. A válasz az volt, hogy 
tárolja ezt a számot az x elnevezésű tárhelyen. A processzor utasítot- 
ta a memóriát, hogy ezt tegye meg, a kijelzőt (a kimeneti egységet) 


pedig arra, hogy ábrázolja. Ezután érkezett egy jel a t- gomb lenyo- 
másáról, amire a program azt felelte, hogy tárolni kell a műveleti jel 
elnevezésű tárhelyen. A 2-es lenyomásakor, mivel az x már foglalt, 
ez az érték az y nevű tárhelyre került. Amikor pedig bejött a hír az — 
gombról, a processzor ezt találta a programjában: nézd meg, milyen 
jel van a műveleti jel nevű tárhelyen. Megnézte, a jel az volt, hogy -t; 
erre az esetre a program azt írta elő, hogy adja össze x-et és y-t, az 
eredményt pedig küldje el a kijelzőnek. 

Itt tehát egy valóságos programrész végrehajtását elemeztük ki; s 
mint minden program esetében, itt is homályban kellett hagynunk 
bizonyos részleteket. Nem foglalkoztunk például azzal, honnan 
tudja a zsebszámológép processzora, miképpen kell összeadni két 
számot - pedig hát mi emberek sem úgy születünk, hogy ez a ké- 
pesség birtokunkban legyen. Az összeadás mikéntje is le van írva 
ugyanebben a programban, de a korábban említett , fekete doboz"- 
elvet követve erre az egyébként meglehetősen bonyolult műveletre 
csak az ,adja össze" szavakkal utaltunk, nem törődve vele, hogyan 
teszi ezt a processzor. 

A számítástechnika egészére érvényes ez a módszer: ha valamit 
részletesen elmagyarázunk, abban mindig maradnak mozzanatok, 
amiket fekete doboznak tekintve nem részletezünk, holott a gépnek 
ezeket is meg kell tanítani. 


lanítani? 


Álljon meg a menet, hiszen alig két szakasszal feljebb elhangzott, 
hogy egy számítógép programozható. A zsebszámológép pedig 
nem programozható - ez már abból a tényből is világos, hogy létez- 
nek programozbató zsebszámológépnek nevezett készülékek, amiket 
lehet programozni; de a többségüket nem. Ha tehát a zsebszámoló- 
gép nem programozható, akkor miért számítógép? 


Nos, abból, hogy mi nem tudjuk programozni, még nem követ- 
kezik, hogy nem is lehet. A zsebszámológépet úgy gyártják, hogy 
készítenek egy processzort, ami egyébként többféle program végre- 
hajtására képes lenne, majd hozzáillesztenek egy memóriát, ami fi- 
xen és megváltoztathatatlanul tartalmazza a számológép működte- 
téséhez szükséges programot. Megfelelő szaktudás és műszerezett- 
ség birtokában ezt a programot ki lehetne cserélni egy másikra, s a 
processzor azt is hűségesen végrehajtaná. 

A zsebszámológépet éppen azért hívják így, nem pedig zsebszá- 
mitőgépnek, mert a köznapi felhasználó számára nem programoz- 
ható. Nem erre való. Hasonlóképpen a kvarcórában, a modern té- 
vékben, mosógépekben, telefonokban szintén számítógépek talál- 
hatók: van processzor, van memória és megvannak a , külvilággal" 
(például a mosógép motorjával) való kapcsolattartást biztosító ki- 
és bemeneti egységek. Ezeket a számítógépeket sem tudjuk átprog- 
ramozni. Csupán arra valók, hogy gombnyomásra végrehajtsanak 
különböző beépített programokat, valamilyen előre meghatározott 
cél érdekében: ezért hívjuk őket célszámítógépeknek. 


I anítani! 


Ezzel szemben a valódi számítógépeket ténylegesen lehet progra- 
mozni, azaz bárki képes rá (némi szaktudás birtokában). Mit jelent 
ez tehát részletesebben, s mire válik ezáltal képessé a számítógép? 

Írjunk most nyomban egy programot - egyelőre nem számító- 
gép, hanem saját magunk számára. A program utasítások sorozata, 
amelyeket egy bizonyos sorrendben kell végrehajtani. A sorrend 
jelölésének legjobb módja a számozás. 

A feladat: lágy tojást főzni. 


1. Tölts meg egy lábast vízzel. 

2. Helyezz bele három tojást. 

3. Sózd meg a vizet. 

4. Gyújtsd meg a gázt és helyezd rá a lábast. 
5. Várj, amíg felforr a víz. 

6. Nézz az órára és jegyezd meg az időt. 

7. Várj négy percet. 

8. Zárd el a gázt és vedd ki a tojásokat. 


Ebben az alighanem ismerős utasítássorozatban máris hemzseg- 
nek a , fekete doboz"-elv előfordulásai. Mind a nyolc utasítás felté- 
telez különböző előzetes ismereteket, amik nélkül nem lehetne őket 
végrehajtani — ezeknek az ismereteknek például egy kétéves gyerek 
nincs még a birtokában. Amikor tojást főzünk, ezen utasítások 
mindegyikét automatikusan kibővítjük azokkal a részletekkel, amik 
itt nem szerepelnek; például hogy miképpen kell meggyújtani a 
gázt vagy hogyan kell kivenni a főtt tojást anélkül, hogy megéget- 
nénk magunkat. Sőt ennél is többet teszünk: új programot írunk 
magunknak szempillantás alatt, ha az előző végrehajtása akadályok- 
ba ütközik. Ha például a 2. utasítás végrehajtásakor kiderül, hogy 
nincs otthon tojás, akkor leállítjuk az egész programot és végrehaj- 
tunk egy másikat, ami a boltba menésből, tojásvásárlásból és a haza- 
jövetelből áll; ezután folytatjuk az eredeti programot. 

Erre egy számítógép nem képes. Ha egy mai számítógépet ellát- 
nánk kezekkel (vagyis építenénk egy robotot), akkor először is ap- 
rólékosan meg kellene tanítanunk neki a vízcsap, a sótartó, a gyufa, 
a gáztűzhely kezelését, nemkülönben pedig a robotok számára 
egyelőre rettenetesen nehéz feladatot: a tojás megfogását elég erő- 
sen ahhoz, hogy ki ne csússzon az ujjuk közül, de elég gyengén ah- 
hoz, hogy össze ne törjön. Egy ember számára mindez magától érte- 


tődő. Ha pedig mindezt megtanítottuk — ekkorra programunk már 
nem nyolc, hanem több ezer utasításból áll, hisz sokszorta aprólé- 
kosabban kellett leírnunk mindent -, akkor a robot az , indulj" 
parancsot követően egyszer csak megáll és közli, hogy nem találja a 
tojást, a program leállt. 

Mint mondtuk, ilyenkor az ember ír magának egy programot a 
bevásárlásra, a gép azonban erre nem képes. Csak végrehajtani tud, 
gondolkodni képtelen — bevásárolni tehát csak akkor fog, ha megír- 
juk az ehhez szükséges programot is, amit beleillesztünk az előzőbe 
ily módon: ,ha nincs otthon tojás, akkor hajtsd végre a bevásárló - 
programot". Hasonlóképpen minden lehetséges esetre megírhatjuk 
a szükséges programot; mint például ha kiderülne, hogy a házban 
kikapcsolták a vizet vagy a gázt, ha elromlik a tűzhely, ha eltörik a 
tojás, és így tovább. Ennek eredményeképpen óriási munkával kap- 
hatunk egy robotot, amelyik tud tojást főzni — de porszívózni még 
mindig nem! -, és megbirkózik azokkal a gátló körülményekkel, 
amiket előre láttunk. Amiket nem láttunk előre, azokkal nem bir- 
kózik meg. 

A programozás tehát tanítás, egy gép felkészítése olyan feladatok- 
ra, amikkel korábban nem boldogult. Mivel ehhez lépésről lépésre, 
mozzanatról mozzanatra el kell magyarázni a gépnek, mit tegyen, 
első ránézésre a dolog szörnyű időpocséklásnak tűnik; hiszen sem- 
mi értelme egy gépnek heteken át magyarázni a tojásfőzés módját, 
egyszerűbb, ha saját magunk főzzük meg. A dolog ott válik kifize - 
tődővé, hogy ha egyetlenegyszer megcsináltuk a tojásfőzés program- 
ját, onnantól kezdve a gép az idők végezetéig bármikor képes lesz 
megismételni — sőt ezt a programot egyszerű eszközökkel átvihet- 
jük más gépekbe is, és azok is képesek lesznek betűnyi pontossággal 
akár milliószor végrehajtani ugyanazt. Ez az, amire az ember már 
nem képes: ha az Olvasó megtanult egy bonyolult dolgot, például 


az autóvezetést, ezt a tudását nem tudja átmásolni az én fejembe, 
hogy én is tudjam. Nekem ugyanúgy meg kell tanulnom. 

Ugyanakkor azonban a gép mégis messze alatta marad a mi képes- 
ségeinknek, mert csak olyat taníthatunk meg neki, amire mi ma- 
gunk is képesek vagyunk. Pontosabban: amiről mi magunk tudjuk, 
hogyan kell csinálni, még ha elvégezni nem is tudjuk. Így például 
egy zsebszámológép képes kiszámolni egy nyolcjegyű szám ötödik 
gyökét, noha a programozó, aki ezt megtanította, nagy valószínű- 
séggel nem volt erre képes — de tudta, hogyan kell csinálni, megta- 
nulta a módszerét a középiskolában. Avagy egy automata munka- 
gépet irányító számítógép parancsot adhat a munkagép karjának 
egy több tonnás teher felemelésére, holott a programozója nem tud 
ekkora terhet felemelni — de tudta, hogyan kell felemelni, milyen 
mozdulatok szükségesek ehhez. Ellenben egy űrhajó számítógépét 
nem programozhatjuk be arra, hogy tíz perc alatt elérje a Marsot, 
mert ennek mi magunk sem ismerjük a módját. Ha ismernénk, be- 
programozhatnánk. 

A számítógépet tehát csak olyasmire taníthatjuk, amiről mi ma- 
gunk is tudjuk, hogyan kell megcsinálni. E tanítás befejeztével a 
számítógép a leghűségesebb szolgává válik: mindig pontosan 
ugyanúgy hajtja végre a programot, soha nem felejt ki semmit, nem 


hibázik. 
A világ urai? 


A fentiekből következik a válasz azokra a borúlátó képzelgésekre, 
melyek szerint a számítógépek egyszer uralmuk alá hajtanak minket 
és mi a szolgáik leszünk. Abban az értelemben ez persze máris lehet 
igaz, hogy egy könyvelő, akinek minden reggel pontosan oda kell 
ülnie a számítógépéhez és a munkaidő végéig írnia a számokat, érez- 
heti magát a gép rabjának — de valójában nyilván nem a gépnek en- 


gedelmeskedik, hanem a főnökeinek. A gép csak eszköz: ugyanúgy 
nem parancsol a könyvelőnek, mint a labda a focistának, aki ugyan- 
csak érezheti magát a labda rabjának, amikor már sokadik órája edz. 

És eszköz is marad a számítógép, mert nincs benne intelligencia, 
kezdeményezőkészség, sőt még csak tudás sincs benne. Mi sem 
egyszerűbb, mint egy hatalmas könyvtár minden kötetét elhelyezni 
egy számítógépben, ami azután parancsra bármikor prezentálja 
Shakespeare vagy Dante bármelyik művét szó szerinti pontossággal. 
Erre képes a számítógép, sőt éppen ez az, amire való. De soha nem 
fogja érteni a szöveget, nem ismeri még a legegyszerűbb szavak je- 
lentését sem. 

A számítógép szemszögéből nézve nemhogy a felnőtt ember, de 
az újszülött csecsemő is a tudás és az intelligencia felfoghatatlan 
magasságaiban van, ahová már el sem lát a tekintet. Az emberi elme 
már egy kutya szemszögéből is elképzelhetetlenül bonyolult — 
ugyanakkor ennek a kutyának az elméje is felfoghatatlanül kompli- 
kált dolog egy rovar számára. A rovar pedig, aminek még agya sin- 
csen, olyan komplex viselkedésmódokra képes, amiket egy mai szá- 
mítógép csak programozók seregének sokéves munkája után tudna 
tökéletlenül, sok-sok fogyatékossággal utánozni. 


Lehetséges-e, hogy egy nap a számítógépek maguk mögé utasítják a 
rovarokat, azután más egyszerűbb felépítésű állatokat, s fokozato- 
san haladnak fölfelé az intelligenciához vezető úton? Lehetséges — 
meggondolatlanság lenne azt állítani, hogy nem. Mai szemmel ez 
éppoly fantazmagória, mint a repülés lehetett annak a francia aka- 
démikusnak a szemében, aki alig néhány évvel a Montgolfier testvé- 
rek első repülése előtt kijelentette, hogy az ember soha nem fog a le- 
vegőbe emelkedni. S lám, megtörtént. Azt a szót tehát, hogy lehe- 


tetlen, soha nem szabad a technikával kapcsolatban használni. 


Hogy mikor következhetik be a gépek intelligenciájának ilyen 
mértékű fejlődése, találgatni sem tudom. Egyre-másra vallanak ku- 
darcot a számítástechnika fejlődési ütemére tett jóslatok — minél tá- 
volabbi időre próbálnak jósolni, annál nagyobbat tévednek. A 
technika minden ága egyre gyorsabban fejlődik, a számítástechnika 
pedig mind közül a leggyorsabban. Hacsak egy nap ki nem derül, 
hogy a valódi intelligenciával bíró gépek megépítése előtt olyan át- 
hághatatlan akadály tornyosul, mint például a fénysebességnél 
gyorsabb utazás előtt — hacsak ez nem történik, egy nap itt lehetnek 
köztünk, s ez éppúgy történhet tíz, mint száz vagy ezer év múlva. 

Kívánatos-e ez? Attól függ. Egy olyan gépnek, aminek intelligen- 
ciája van, talán vágyai, ambíciói is vannak, s ez esetben csakugyan 
veszélyessé válhat számunkra: akárcsak mi magunk, ő is igyekszik 
valóra váltani kívánságait, amik nem feltétlenül egyeznek meg majd 
a mieinkkel -— s mivel gép, erősebb és gyorsabb lesz nálunk, legyőz- 
het minket a létért folytatott harcban. De ez is csak feltételezés, hi- 
szen az elefánt összehasonlíthatatlanul erősebb a hangyánál, ami 
még csak ártani sem tud neki, s az elefánt mégsem győzte le a han- 
gyát mint fajt. Nem küzdenek egymással, nincs rá okuk. 

Egy olyan gép azonban, aminek van ugyan emberi szintű intelli- 
genciája, de nincsenek saját vágyai, nincs akarata — eszményi esz- 
köz lehet az ember kezében. Azt teszi, amit mondanak neki, de mi- 
vel éppoly okos, mint mi magunk, nem kell neki magyarázni. 
Gyors és erős, de nem fenyegetik azok a veszélyek, amik a gyenge 
felépítésű embert; vagy ha igen, sérülése vagy elvesztése nem tragé- 
dia. Zokszó nélkül végzi a számunkra veszélyes, egészségtelen vagy 
megalázó feladatokat, akárcsak a mai gépek, de sokkal többfélét. 
Elég csupán a földművelést rábízni ilyen gépekre, s az emberiség 
életszínvonala ugrásszerűen megnövekszik. Minél több területre ve- 
zetjük be a használatukat, annál jobban fogunk élni. Ez a rabszolga- 


tartó társadalomra hasonlít, amelyben a rabszolgatartók nagyon jól 
élnek, a rabszolgák nagyon rosszul. Ha a rabszolgák emberek, e tár- 
sadalmi forma igazságtalanság, és szükségképpen össze fog előbb- 
utóbb omlani, mert a rabszolgák fellázadnak. De ha gépek? Gépek- 
kel szemben nem lehet igazságtalannak lenni, és az akarat nélküli 
gépek nem fognak fellázadni — hiába akár olyan intelligensek, mint 
egy ember. 

S ha végül rájuk bízzuk világunk irányítását?... 

Baj lenne, ha egy napon politikusok helyett gépek hoznának dön- 
téseket sorsunk felől? Ez a kérdés kísért már jó ideje az emberek tu- 
datában, s automatikusan igennel válaszolnak rá — pedig nem is a jó 
kérdést tették föl. Nem az a kérdés, ki vagy mi hozza a döntéseket, 
hanem hogy milyen motivációk alapján. Mai világunkban a dönté- 
seket politikusok hozzák, s köztudott, hogy minden döntésükben 
bizonyos önérdekek is szerepet játszanak — akár személyes érdekük, 
akár az őket támogató csoportok érdekei. Ezt kelletlenül ugyan, de 
elfogadtuk -— s a választásokon nem aszerint szavazunk, hogy me- 
lyik politikust tartjuk intelligensebbnek, jobb döntések meghozata- 
lára képesnek, hanem hogy melyik képviseli azokat a csoportokat, 
amelyek érdekei egyeznek a sajátjainkkal. Ha egy nap olyan gépek 
hoznának döntéseket, amiknek nincsenek saját vágyaik, nem vezeti 
őket önérdek, az egy kicsit már jobb világot eredményezhetne — 
még akkor is, ha ezeket továbbra is befolyásuk alatt tarthatnák kü- 
lönböző csoportok (amire viszont máris kisebb lenne az esély). 

Akkor lenne csak baj, ha a gépeknek saját akaratuk lenne. Ha egy 
intelligens gép, amikor öntudatra ébred, nem az embertől kérdez- 
né: , mit parancsolsz, édes gazdám?", hanem saját magától: , no, mi- 
hez kezdjek most?" Egy ilyen gépnek már lehetnének olyan tervei, 
amik mivelünk nem kapcsolatosak, s jó esetben közömbös lenne 


irántunk, rosszabb esetben szándékainak akadályozóját látná ben- 
nünk. 

De ezt a veszélyt meg lehet előzni: nem kell ilyen gépeket építeni. 
Az intelligens géptől nem kell félni, az ugyanolyan eszköz, mint 
bármilyen más gép, csak még sokoldalúbb, tehát hatékonyabb, 
jobb. Eszköz lehet persze rossz szándékú ember kezében is, de egy 
intelligens gép meg tudja különböztetni a jót a rossztól — akár az 
ember -, viszont nem kapható önérdekből rossz cselekedetre — el- 
lentétben az emberrel. Sokkal jobban félnék tehát egy őrült diktá- 
tor által gyártott félintelligens géphadseregtől, mint egy valóban in- 
telligens géphadseregtől: mert hiába javítja az intelligencia az ölés 
hatékonyságát, ugyanakkor felruház a jó és a rossz megkülönbözte- 
tésének képességével. 

Az intelligens géptől nem kell tehát félni — félni a saját akarattal 
bíró géptől kell, akár intelligens, akár csak félig-meddig az. Nem 
különösebben intelligens a krokodil sem, mégis joggal félünk tőle, 
mert olyan tervei vannak, amik ellentétesek a mi érdekeinkkel. Egy 
olyan gép, amelynek emberi intelligenciája és önálló akarata van, 
ugyanolyan veszélyes lehet, mint egy ember, sőt a gépi mivolta által 
biztosított előnyök miatt még veszélyesebb. Ez a Terminátor képe a 
közismert filmből. 

A valóságban azonban nincs az az elmeháborodott diktátor, aki 
saját akarattal bíró gépeket gyártana. Hiszen éppen az a diktatúra 
lényege, hogy még a valódi embereket is megfosztja akaratuktól, an- 
nak kinyilvánításától és végrehajtásától, hogy ehelyett a diktátor 
akaratát teljesítsék. Eszközökre van szüksége, nem a saját fejük után 
menő szuverén lényekre. 

Ezért a saját akarattal bíró gépeket — ami az egyetlen igazán ko- 
moly veszélyforrás a számítástechnika elképzelhető jövőjében -— a 
sci-fi világába kell utalnunk. 


2. Miért, 
(avagy hogyan változtatja meg életünket) 


A ,régmúlt" 


Történelmi áttekintés helyett hadd mondjak néhány szubjektív 
adatot a számítógépek térhódításáról, amiket magam tapasztaltam. 
Nem vagyok idős ember: idén, 2001-ben fogom betölteni harmin- 
cadik évemet. Mit láttam eddig? 


Pontosan ilyen kvarcjátékom volt gyerekkoromban 


Gyerekkoromban nem tudtuk, mi az a számítógép — időnként bi- 
zonyára voltak hírek egyetemi, kutatóintézeti körökből, de ilyenek- 
re nem emlékszem. A nyolcvanas évek elejéről vannak első emléke- 
im a számítógépekről: ekkor már személyesen találkoztam velük a 
már erősen terjedő, de még (főleg nálunk) kuriózumszámba menő 
kvarcórák formájában, majd rövidesen megjelentek a zsebszámoló- 
gépek és a ,kvarcjátékok". Ez utóbbi találmány rövid virágzás után 
gyakorlatilag feledésbe merült — zsebszámológép méretű kis készü- 
lékekről van szó, amelyek folyadékkristályos (s persze egyszínű) ki- 
jelzője felületük nagy részét elfoglalta, s néhány gomb volt rajtuk; 
minden gépecske egyetlen igen egyszerű játékprogramot tartalma- 
zott, valamint óraként és némelyik zsebszámológépként is funkcio- 
nált. A nyolcvanas évek első felében nálunk is egyre nagyobb szám- 
ban jelentek meg a házi számítógépek, amelyek segítségével létrejött 
a hazai számítástechnikai kultúra első igazán népes nemzedéke. ( Ezt 
megelőzően is sok számítástechnikust neveltek az egyetemi , felleg- 
várak", de a tömeges ismerkedés a számítástechnikával csak ekkor- 
tól számítható.) A házi számítógépek néhány ezertől néhány tízezer 
forintig terjedő összegekért már hozzáférhetők voltak, mert alapel- 
vük a lehető legolcsóbb kiépítés volt: igyekeztek a háztartásokban 
már meglevő készülékeket hasznosítani. Kimeneti egység gyanánt a 
közönséges tévékészülék szolgált, a programok maradandó tárolását 
egyszerű magnó végezte. Elhagytak belőlük minden olyasmit, ami- 
re hobbicélú használatnál nem volt szükség, s a gépek felépítését, 
nyelvét könnyen tanulhatóvá tették. 

Ezek a néhány dekát, legfeljebb két kilót nyomó gépecskék ná- 
lunk még erőteljesebb szerepet játszottak a számítástechnikai társa- 
dalom megteremtésében és működtetésében, mint Nyugaton, ahol 
komolyabb gépek is hozzáférhetőek voltak - nálunk akkoriban 
ezek COCOM-listán voltak, behozatalukat a hidegháború akadá- 


Az 1980-as évek két csúcsgépe, a Commodore 64 és a ZX Spectrum 


lyozta. Ebben az időben a számítástechnikai társadalom , nemzeti- 
ségekre szakadt", mert ezek a gépek nem voltak egymással kompati- 
bilisek, ezért a használóiknak sem volt sok beszélnivalójuk egymás- 
sal. 

A kompatibilis latin eredetű szó, a szaknyelvbe persze az angolból 
került. Egymással összeférőt jelent, olyan dolgokat, amik együtt 


használhatók, összekapcsolhatók. Hogy pár számítástechnikán kí- 
vüli példával éljek: a golyóstollal lehet írni papírra is, szövetre is, de 
a sima üveglapra nem — a golyóstoll tehát nem kompatibilis az 
üveglappal. Avagy ha az Olvasó nem ismeri a japán írást, akkor 
nem érti meg a vele írt szöveget — az Olvasó és a japán szöveg nem 
kompatibilis. 

A házi számítógépek nem voltak egymással kompatibilisek, mert 
más-más cégek gyártották őket, s nem ismerték még fel a kompati- 
bilitás fontosságát. Minden cég a saját feje után ment, más-más tí- 
pusú processzort és egyéb részegységeket tett a gépébe, más-más 
módon építette fel a gép minden egyes részletét. Így az az állítás, 
amit fentebb a tojásfőzés programjával kapcsolatban tettem (hogy 
ha egyetlenegyszer megcsináltuk, akárhány gépre átmásolhatjuk), a 
házi számítógépek idejében nem volt igaz, mert az egyik típusú gép- 
re írt programból a más típusú gép egy árva szót sem értett meg. 
(Sokszor még ugyanannak a cégnek két különböző típusa sem!) Eb- 
ből következően a gépek felhasználói, akik megtanulták a saját gé- 
pük kezelését és programozását, nem sok beszélnivalót találtak más 
gépek felhasználóival — hisz mire mentek volna akármilyen hasznos 
információval, ami a saját gépükön nem működik? 

Ekkoriban Nyugaton már megvoltak azok a gépek, amelyek ezt a 
kaotikus állapotot lassan, de biztosan egységesítették. A , lassan" 
persze a számítástechnikai tempóhoz képest értendő: néhány évig 
tartott. 


A jelen 


Ezek a forradalmi konstrukciók a személyi számítógépek. A. maxi- 
mális olcsóság elvét itt már feladták a maximális teljesítmény érde- 
kében. Ez egyébként nem valami tervszerű elhatározás volt, egysze- 
rűen ez volt a fejlődés következő lépcsőfoka. Egy olcsó gép, aminek 


a korlátaival naponta meg kell küzdeni, valójában többe kerül, 
mint egy drágább, ami viszont attól kezdve, hogy megvettük, min- 
den szükségeset megcsinál. 

A személyi számítógépek korát az IBM cég teremtette meg, már 
akkor, amikor hazánkban a házi számítógépek kora is épp hogy el- 
kezdődött: 1981-ben. Húsz esztendeje. Merész lépés volt, amire el- 
szánták magukat. Miközben a többi számítógépgyártó féltékenyen 
őrizte gépének gyártási titkait, ők az egészet közzétették teljesen 
nyilvánosan: itt van, tessék, aki tudja, másolhatja. És másolták. 
Gombamódra kezdtek elszaporodni az IBM-gépek műszaki leírása 
alapján készült gépek, amiket IBM-kompatibilis gépeknek nevez- 
tünk -— hiszen az azonos műszaki elv miatt nyilván kompatibilisek is 
egymással -, másképpen pedig IBM-klónoknak, utalva a másolásra. 
Ma már beérjük a PC rövidítéssel (personal computer — személyi 
számítógép), ami ugyan az IBM géptípusainak márkajele volt, de 
mára az egész gépcsalád ismertetőjele lett. (Éppen úgy, mint a limu- 
zin, ami valamikor egy autómárka volt, de ma már az autó egyfajta 
felépítését jelenti, akárki gyártotta is.) 

Az IBM gépeit tehát lemásolták és tömegesen gyártani kezdték. 
Hol volt ebben az üzlet az IBM számára? Látszólag sehol: más cé- 
gek gyártották és árulták a gépeket. Igen ám, de ezáltal a világon 
üzemelő IBM-kompatibilis gépek száma sokkal gyorsabban nőtt, 
mint ha egyedül az IBM árulta volna őket — hamarosan mindenütt 
megtalálhatók voltak. A felhasználók pedig sokszor az IBM-hez 
fordultak alkatrészekért akkor is, ha a gépük más cégtől származott. 
Műszaki felépítésük teljesen megegyezett, így az alkatrészek mű- 
ködtek bennük. S az új alkotóelemek tervezésében az IBM-nek 
mindmáig fontos szerepe van. 

Az IBM stratégiájának ellenkezőjét követi mindmáig a cég nagy 
riválisa, az Apple, melynek példáján még jobban látható az IBM öt- 


letének hordereje. Az Apple nem tette közzé gépeinek műszaki le- 
írását, féltékenyen őrzi azokat, akárcsak az egykori házi számítógé- 
pek gyártói. Senkinek sem szabad Apple-gépet gyártani, csak az 
Apple-nek. (Ezek a gépek, amik a Macintosb márkanevet viselik, 
egyáltalán nem kompatibilisek az IBM-ekkel.) Ennek eredménye- 
képpen a világon található Apple-gépek száma töredéke az IBM- 
klónok számának; de van belőlük bőségesen, mégpedig azért, mert 
az egyetlen cégtől származó, egységes egészként forgalmazott gépek 
üzembiztosabbak, mint az innen-onnan összeszedegetett alkatré- 
szekből álló PC-k. Ezért akinek van pénze ezekre az igen borsos árú, 
nagy teljesítményű gépekre, mindig meg fogja venni őket. 


IBM PC és Apple Macintosb 1991-ból 


A kompatibilitási harc első menetét tehát az IBM és másolói 
nyerték. Nem kis tétről volt szó, gondoljunk csak bele. Láttuk, mi- 
lyen nagy feladat lenne egy számítógépet megtanítani tojást főzni. 
Mivel a gépeknek nincsen kezük, ilyen program természetesen a va- 


lóságban nincs, de ezen a példán lemérhettük a feladat bonyolultsá- 


gát. A bonyolult feladat idő- és munkaigényes, tehát a beprogramo- 
zása sokba kerül — ezért a programok drága dolgok. A program pia- 
ci termék, az volt már a házi számítógépek korában is. Akkoriban 
egy adott géptípusra megírt programnak csak korlátozott méretű 
piaca volt, hiszen más típusú gépen a program használhatatlan volt. 
Az IBM-kompatibilis gépek elterjedésével a piac egy csapásra ugrás- 
szerűen megnőtt. 

Ez tehát egy újabb lépcsőfok a fejezetcímben feltett kérdésre: mi- 
ért beszél mindenki a számítógépekről? Többek között azért, mert 
ma már olyan világban élünk, ahol egy adott programot csakugyan 
elég egyszer megírni és onnantól kezdve minden gép érti — tehát a 
gépek sokkal , okosabbá? váltak. 


De ez még nem a teljes válasz. 


Alkalmazások 


1985-ben, amikor első -— akkor még csak kölcsönbe kapott — gé- 
pecskémet hazavittem, senki sem értette, mi ebben a pláne. Láttak 
egy alig tízdekás, kéttenyérnyi fekete dobozt egy gombsorral a tete- 
jén, amit egy igen gyorsan átforrósodó trafón keresztül be kellett 
dugni a konnektorba és egy közönséges antennakábellel a tévébe. 
Ennek eredményeképpen a tévéképernyőn betűk, számok és primi- 
tív ábrácskák jelentek meg aszerint, hogy én mit nyomogattam a 
gombokon. Hát ennek csakugyan nem volt sok gyakorlati haszna — 
minden, amit ezzel a szerkentyűvel tenni lehetett, odabent zajlott le 
a fekete műanyagdobozban, s a való életre semmi hatása nem volt. 

Akkoriban még én se nagyon tudtam, milyen gyakorlati haszna 
lehetne — ez nem is igen érdekelt: el voltam foglalva agombocskák 
nyomogatásával -, azt pedig, hogy később ezek a gépek mekkorát 
fordítanak a világon, nemcsak én nem tudtam. Más se. 


EB B HA EB EG GB CB HE EH Öi 


PLOT UNPLOT REM 


INPUT POKE PRINT 


CLEAR 


IN KEYS 


A tízdekás fekete doboz: ZX81 


No persze nem ez a tízdekás kis masina tette, aminek olyan kevés 
volt a memóriája, hogy a legrövidebb, nyúlfarknyi programocská- 
kat is cipőkanállal kellett belepréselni. Ha több memóriát teszek be- 
le és például hozzákapcsolok egy nyomtatót, lehetett volna levelet 
írni vele — kicsit nehézkesen ugyan -, esetleg a család könyvelését le- 
egyszerűsített formában nyilvántarthatta volna. Ennél többet nem- 
igen — játszadozni lehetett vele, de azt remekül, s játék közben ta- 
nulni a számítástechnikát. 

Enélkül ma se lenne olyan sokféle alkalmazása a számítógépnek, 
mint ma van, hiszen akik a ma már naponta felbukkanó számítás- 


technikai újdonságokat kitalálják, nem kis részben ezeken az osto- 
bácska kis gépeken tanulták a tudományág alapjait. 

Nézzük át röviden, milyen alkalmazásai vannak ma a számítógé- 
peknek. Kezdjük a célszámítógépekkel. 

Tévék, videók, mikrosütők, mosógépek, hűtőszekrények, órák, 
asztali és mobiltelefonok. Repülőtéri forgalomirányítás, repülőgé- 
pek és gépkocsik fedélzeti számítógépei. Nagyvárosi forgalomirá- 
nyítás, jelzőlámpák vezérlése, metróvonalak. Rendőrségek, mentő- 
szolgálatok, tűzoltóságok diszpécserközpontjai. Telefonközpon- 
tok. Orvosi diagnosztikai műszerek. Gyárak futószalagjai mellett 
dolgozó ipari robotok. 

Egyetérthetünk abban, hogy ezek nélkül ma már sokkal nehezebb 
lenne az életünk. Lássuk a programozható számítógépek jellemző 
felhasználási területeit. 

Könyv- és lapkiadók, szerkesztőségek, nyomdák. Tévé- és rádió- 
stúdiók, szerkesztőségek, filmgyárak feliratozó-, vágó- és trükk-ké- 
szítő gépei. Írók, újságírók, zeneszerzők, festők, építészek, lakberen- 
dezők tervezésre vagy végleges alkotásra használt számítógépei. Tu- 
dósok, kutatók, egyetemisták, iskolások információkeresésre, kap- 
csolattartásra használt gépei. Államigazgatási intézmények, nagy 
ügyfélkörű cégek adatnyilvántartásra, könyvelésre használt gépei. 

Csak olyan területeket szerepeltettem a felsorolásban, amik a szá- 
míitógépek kora előtt is megvoltak — kihagytam tehát a programo- 
zókat, hiszen az ő munkájuk nem egyszerűsödött a számítógépek 
megszületésével: azelőtt nem is létezett. Kihagytam a játék és a ki- 
kapcsolódás , számítógépesített" formáit, ezekről majd külön lesz 
szó. Csak olyan dolgokat soroltam fel, amiket azelőtt is csináltunk, 
feltétlenül szükség volt, van és lesz rájuk, és a számítógépek segítsé- 


gével könnyebbé vagy olcsóbbá váltak. 


Ennyiféle alkalmazási területe van ma már a számítógépnek — 
meg még számtalan, amik nem jutottak most eszembe -; nézzünk 
meg egyet-kettőt, hogy felelhessünk arra a nagyon logikus kérdésre, 
ami most felmerül az Olvasóban: igen ám, de mindezek a területek 
megvoltak és működtek harminc évvel ezelőtt is — min javítottak a 
számítógépek? 

Kezdhetem az orvosi diagnosztikai műszerekkel. Száz évvel ez- 
előtt is volt nyelvlapoc és vérnyomásmérő, de nem volt CT (kom- 
putertomográf), ami azzal járt, hogy egy agydaganatot többnyire 
már csak későn vettek észre az orvosok. Nézzük meg, hogy műkö - 
dik a CT. A beteg testén tűvékony, a szöveteken áthatoló és kárt 
nem okozó sugárnyalábot (a terhes nők vizsgálatára használt ultra- 
hanghoz hasonlót) vezetnek át. A sugárnyalábot a túloldalon egy 
érzékelő felfogja, és a benne keletkezett elváltozásokból kiderül, mi- 
lyen szöveteken haladt át a sugár. Több millió sugarat lő ki a terje- 
delmes és méregdrága berendezés, aminek eredményeképpen az or- 
vos háromdimenziós képet kap a problémás testrész belsejéről — 
anélkül, hogy késsel ment volna neki a betegnek. 

Ha az Olvasó figyelt az első fejezetben, máris tudja, mi kell ahhoz, 
hogy ez a kép megjelenjen az orvos előtt. A sugarakban talált elvál- 
tozások a bemenő adatok (a sugarakat felfogó speciális kamera a be- 
meneti egység), a képernyőn kialakuló színes, háromdimenziós kép 
a kimenő adat. Kétségkívül számos átalakításra van szükség a kép 
előállításához, ehhez tehát processzor kell; s mivel milliónyi sugár 
értékeit kell feldolgozni, memóriára is szükség van. Nem is kevésre. 

Mondhatnánk, hogy már 1895 óta ismerik a röntgent, de jobb, 
ha nem mondjuk. A CT egészen más. Először is a röntgensugárzás 
nagyon veszélyes (voltaképpen a radioaktív sugárzás , szelídebb", 
kisebb rezgésszámú változata), nem használható terhes nőknél, cse- 
csemőknél, ivarszervek vizsgálatakor. A CT viszont veszélytelen. 


Másrészt a röntgen csak a csontokat tudja mutatni, mert ezek ke- 
vésbé átlátszóak a röntgensugarak számára, a CI viszont a lágy ré- 
szekkel is boldogul. Harmadrészt pedig a röntgen voltaképpen 
olyan, mint a közönséges fényképezőgép: csinál egy képet, aztán 
ami abból kiolvasható, azzal kell dolgozni vagy másik képet csinálni 
— ellenben a CT számítógépe különböző korrekciókra képes, for- 
gatni tudja a képet a térben, képes csak az izmokat vagy csak az ere- 
ket mutatni, egyszóval milliószor több információt nyújt a szakem- 
ber számára. Az információ pedig az orvostudományban életet 
menthet. 

Másik példaként vegyük az egyetemistát, aki nehéz vizsgák előtt 
áll és hosszú című tudományos művekre van szüksége. Mit tehet? 
Évszázadok óta megteheti, hogy elmegy a könyvtárba és keresgél. 
Ennek több hátulütője van. Sokáig tart, munka- és helyigényes és 
könnyen megeshet, hogy a keresett művet már valaki kikölcsönöz- 
te. De megteheti azt is, hogy fog egy számítógépet és utánanéz egy- 
pár tudományos adatbázisnak az Interneten. Ez gyorsabb, mert a 
gép nemcsak gyorsabban dolgozik, de a könyvek címén kívül akár 
arra is képes, hogy a legérdekesebb részleteket egyből szó szerint kö- 
zölje; kevésbé munkaigényes, mert sem lapozgatni, sem vaskos kö- 
teteket rakosgatni nem kell; és kevésbé helyigényes, mert a szüksé- 
ges műveket nem hatalmas könyvtártermekben, hanem számító- 
gépben tárolják. Az pedig természetesen el sem képzelhető, hogy 
valaki más már kikölcsönözte előtte az adatbázist. 

Fordítsuk figyelmünket erre az utolsó mondatra. A CT-nél minő- 
ségi különbség van a korábbi technológiákhoz képest, a tudomá- 
nyos adatbázisoknál viszont (a minőségin kívül) mennyiségi. Egy 
nyomtatott könyvet egyszerre egy ember tud használni — egy inter- 
netes adatbázist több ezer vagy több millió, a számítógépek teljesít- 
ményétől függően. Nézzünk még ilyeneket. 


Mennyiségi különbséget jelent, ha egy útkereszteződésben a jár- 
művek áthaladását mérő érzékelőket helyeznek el, amiket összekap- 
csolnak a jelzőlámpákat kapcsolgató számítógéppel. Tegyük fel, 
hogy a számítógépnek sikerül úgy megváltoztatni a lámpák színvál- 
tásainak ütemét, hogy egy kereszteződésen óránként tíz kocsival 
több tud áthaladni. Szerény javulás. De egy olyan óriási városban, 
mint New York vagy Tokió, ez akár ezer kereszteződésre is igaz le- 
het, ami óránként tízezer, naponta pedig száz-kétszázezer autót je- 
lenthet. Ennyivel is csökken a közlekedési káosz. 

Mennyiségi különbséget jelent, ha nem a kisasszony kapcsolgatja 
össze a telefonvonalakat — mennyire lehet képes? percenként öt 
kapcsolásra? —, hanem egy automata, ami percenként mondjuk tíz- 
ezerszer kapcsol. Sokszorta többet telefonálhatunk, olcsóbban. 

Mennyiségi különbséget eredményeznek a gyárak ipari robotjai, 
amelyek gyorsabban, tehát többet termelnek, mint a hús-vér mun- 
kások. Így több és olcsóbb lesz az áru, növekszik az életszínvonal. 

Mindezeket persze az Olvasó is régóta tudja — azért iktattam ide 
ezt a kis felsorolást, hogy a számítógépek által előidézett mennyiségi 
javulások fontosságát érzékeltessem. Azért fontos ez, mert világunk 
népessége nagyon gyorsan növekszik, a nagyvárosoké még gyorsab- 
ban. Azok a módszerek, amik a múltban jók voltak egy-két millió 
ember ellátására, már nem jók, amikor százmillió emberről van szó. 
Ha a régi technikát használnák, az Olvasó nem csupán nehezebben 
kapna kapcsolást a telefonközpontban - egyáltalán nem kapna, 
mert annyira túl lennének terhelve. Nem kapna újságot, mert a régi 
technikával nem lehetne annyi újságot előállítani, amennyi a mai 
példányszámokhoz kell. Rövidesen talán már kenyeret sem kapna, 
mert a pékek ugyan továbbra is emberek és ugyanazzal a sebességgel 
dolgoznak, de a kiszállítás megszervezésében lassacskán már elkel 
egy számítógép. 


Ez a következő válasz a fejezet kérdésére. Azért beszél mindenki 
számítógépekről, mert nélkülük egyre több és több dolog válna 
megszervezhetetlenné, áttekinthetetlenné. Mivel egyre többen va- 
gyunk, egyre többen akarunk újságot olvasni, telefonálni, peresked- 
ni, egyre többen kerülünk kórházba vagy rendőrségi eljárás alá: egy- 
re több és több adat keletkezik. Az adatok feldolgozására régen egy 
uradalmi intéző is megtette; később már ügyviteli osztályokra volt 
szükség; ma pedig nem boldogulunk számítógépek nélkül. 

De ez még mindig nem a teljes válasz. 


Elektronikus falu? 


A mennyiségi különbségek áttekintése után fordítsuk figyelmünket 
a minőségiekre. Üssük fel mindenekelőtt a történelemkönyvet. 

Az 1270-es években Marco Polónak több évig tartott, hogy Ve- 
lencéből eljusson a mai Peking helyén álló mongol fővárosba, Han- 
balikba. Fárasztó és veszélyes útját érthető módon csak keveseknek 
támadt kedve követni -— elszánt kereskedőknek, akik létrehozták az 
Ázsián átívelő Selyemutat és a busás haszonnal eladott árukon kí- 
vül híreket is szállítottak a két, akkoriban mesebeli távolságra levő 
világrész között. Néhány év késéssel már meg lehetett tudni a Föld 
túlfelének fontosabb eseményeit. 

Sokkal gyorsabb információcsere mindaddig nem volt a távoli 
földrészekkel, amíg a tizenkilencedik században föl nem találták a 
távírót és a telefont, ezt a Verne Gyula által is magasztalt két hírto- 
vábbító eszközt, amik az éveket percekké rövidítették le, s a hírla- 
pok immár tudósíthattak a Kínában vagy Dél-Amerikában előző 
nap történt eseményekről. Szenzáció! 

Újabb század, s a hírközlés egyidejűvé vált, előbb csak hallhattuk, 
s ma már láthatjuk is, ami ugyanabban a másodpercben történik a 


világ egy távoli csücskében. A világ egyetlen elektronikus faluvá 
vált, ahol mindenki tud mindent! Még nagyobb szenzáció! 
Csodákat. Még sehol se tartunk. 


Marco Polótól az egész világot behálózó, élő közvetítéseket szolgál- 
tató hírügynökségekig óriási időtávlat és hatalmas technikai fejlő- 
dés kellett, de ennek eredménye még mindig csupán sebesség- és 
mennyiségbeli. Gyorsabban és több helyről kapjuk a híreket, ezért 
frissebbek és több van belőlük. De Marco Polo és a CNN egyaránt 
azokat a híreket közli, ami neki fontos. 

Polónak kivételesen jó memóriája volt, így nagyon részletes híre- 
ket hozhatott az utazás hosszúságának ellenére — de csak azt mond- 
ta el, amit fontosnak tartott. A Keleten töltött évtizedek alatt szám - 
talan érdekes esemény történhetett vele, számtalan tapasztalat bir- 
tokába juthatott, amikről ma nem tudunk semmit, mert nem érez- 
te fontosnak elmondani. Ugyanígy egy modern hírügynökség, 
amely élőben közvetíti a híreket, nem mond el mindent, ami törté- 
nik — nem lenne rá érkezése, ki kell válogatnia azt, amit fontosnak 
tart. Az eredmény mindannyiunk előtt ismert: részletes híreink 
vannak apró-cseprő sztárocskák hétköznapjairól, de egész országok 
vannak a harmadik világban, amikről nem tudunk semmit. Tudja 
az Olvasó, miről cikkeztek az elmúlt hónapban a gambiai vagy a 
laoszi hírlapok? 

Persze esetleg nem is érdekli — de tegyük fel, hogy igen. Módjá- 
ban áll a tévé, a rádió, az újságok segítségével képet kapni róla? 

Nemrég befejeződött századunk során csodálkozva mondogat- 
tuk, milyen gyorsan zsugorodik a Föld, előbb napok, majd órák 
alatt eljuthattunk bárhová, élőben nézhettük a messze távolban ját- 
szódó sporteseményeket. Pedig mindeközben csupán annyi tör- 


tént, hogy egyre több és egyre gyorsabban érkező hírnek váltunk 
passzív fogyasztójává. 

Ebben a folyamatban, ami évről évre több és több adat feldolgo - 
zását igényelte, természetesen óriási szerepe volt a számítógépeknek; 
de ezzel még nem következett be minőségi változás akommuniká- 
cióban. Ennek bekövetkeztére az 1990-es évekig kellett várni. 

Az egyik módszer, amivel a minőségi változást elértük, a mobilte- 
lefon feltalálása volt (ami persze szintén egy kicsi számítógép). 
Hogy ez milyen fontos, akkor érti meg az ember, ha megnézi Woo- 
dy Allen egyik régi filmjét, amiben egy szereplő - elfoglalt üzletem - 
ber — állandóan és mindenhonnan betelefonál az irodájába és be- 
diktálja a számot, ahol éppen tartózkodik; megmondja, hogy meny- 
nyi ideig lesz ott és hova fog onnan továbbmenni. Nem tehet mást, 
mert nincs mobiltelefonja. Még nem találták föl. 

A mobiltelefon nem azért fontos lépcsőfoka a fejlődésnek, mert 
bárhonnan telefonálhat az ember - ez a telefonfülkékkel megfelelő - 
en ellátott városokban már korábban is így volt -, hanem hogy őz 
bárhol elérhetik. Az az ember, akinek mobilja van, nincs többé el- 
szigetelve a világ folyásától, bárhova is megy. Ha szükség van rá, 
megtalálják. (Persze meglehetős stresszt okoz, ha egy orvost vagy 
üzletembert még nyaralás közben is folyton hívogatnak, de valójá- 
ban ezt az életmód okozza, nem a mobil. Nekem is van, de alig hív- 
nak rajta egyszer-kétszer egy héten.) 

A másik módszer az Internet, ami még a mobiltelefonnál is na- 
gyobb előrelépés a kommunikációban. Alapjainak lerakásakor, az 
1960-as években még senki sem gondolta, hogy ha a számítógépe- 
ket telefonvonalon át összekapcsolják, félszázad sem telik bele és 
megváltozik a világ kommunikációs képe. Pedig ez történt. 


Azóta folyik a számítógép a csapból is, amióta az Internet — a ki- 
lencvenes évek elején — robbanásszerű gyorsasággal kezdett köz- 
kinccsé válni. Mert innentől kezdve beszélhetünk minőségileg más 
kommunikációról. 


Eddigi kommunikációs formáinkat két részre oszthatjuk. Vannak 
egytől sokaknak rendszerűek, amikkel egyes intézmények segítségé- 
vel néhány ember közölheti mondandóját sokakkal; ilyen a könyv, 
az újság, a tévé, a rádió, a hanglemez, a magnókazetta, a mozi. És 
vannak egytől egynek rendszerűek, amikkel bármely közember kö- 
zölheti mondandóját egy-két más emberrel: ilyen a személyes be- 
szélgetés, a levél, a telefon. 

Mindmáig azonban hiányzott kétféle kommunikációs forma. Az 
egyik az egytől sokaknak rendszer olyan nyilvános változata — ne- 
vezhetjük úgy: bárkitól bárkinek -, amivel csakugyan bárki, a szó 
szoros értelmében bármely közrendű állampolgár közölheti a mon- 
dandóját. Hiszen nagyon nagy szerencse vagy nagyon sok pénz kell 
ahhoz, hogy valakinek kiadják a könyvét, megjelentessék a cikkét az 
újságban, a tévéről már nem is beszélve. Azzal, hogy az újságoknak 
van olvasói rovata, a tévében és a rádióban vannak különböző mű- 
sorok, amik az átlagpolgárt is megkérdezik, csupán nőtt ekommu- 
nikációs forma kivételezettjeinek köre, de az, hogy ez kivételezés, 
nem változott. (Ezzel nem hibáztatni akarom ezeket a médiákat. 
Azért működnek így, mert máshogy nem lenne lehetséges.) A má- 
sik pedig a soktól sokaknak forma, ami eddig csupán alkalomszerű- 
en, helyenként volt ismeretes. Ebben a formában az egyén, aki vala- 
miről véleményt mond, nem csupán közli a véleményét és ezzel a 
dolog be van fejezve, hanem az elhangzott véleményre mások vála- 
szolhatnak a saját véleményükkel, erre megint mások reagálhatnak, 


illetve az eredeti vélemény közlője is, tehát párbeszéd folyhat akár 
több ezer ember között, akiket az adott téma érdekel. 
Nézzük meg e két formát kicsit részletesebben. 


Bárkitól bárkinek 


Igen, megvannak már nagyon régóta a hírlapok olvasói rovatai, s 
nagyon sokszor kérdezi véleményünket a tévé és a rádió is. De arról 
kérdezi, amire éppen ők kíváncsiak, más egyébről nem beszélhe- 
tünk, amikor mikrofont tartanak elénk. A lapokhoz beküldhetünk 
cikket arról is, ami éppen minket foglalkoztat, de az olvasói rovatok 
terjedelme igen szűkös, s általában csak a kifejezetten közérdekű té- 
mákat közlik. Mint mondtam, ez nem új kommunikációs forma, 
csak az egytől sokaknak számbeli bővítése. 

A bárkitól bárkinek rendszer azokat a technikai akadályokat há- 
rítja el, amik a közember nyilvános megszólalása előtt állnak. Az 
ókorban még meg lehetett tenni, hogy kiállt valaki a piactérre és 
szónokolni kezdett valamiről — ennek megvolt az a kockázata, hogy 
mire érdeklődő akadt volna, ő már belefáradt a beszédbe és haza- 
ment; ezenkívül ma senki se figyelne oda, az emberek nem érnek rá, 
nem dolgoznak rabszolgák helyettük. De a közember akkor is sze- 
retne nyilvánosan megszólalni, s az Internet térhódítása végül lehe- 
tővé tette számára. 

Nem ez volt persze a cél, amikor az Internetet létrehozták — senki 
se gondolta volna, hogy a tudományos és katonai együttműködés 
céljából készült hálózaton egyszer emberek a kedvenc kiskutyájuk 
fotóját fogják ország-világ elé tárni. Ez persze nem különösebben 
hasznos dolog, de ha ezt lehet, mást is lehet. Nézzünk egy példát. 

Tegyük fel, hogy az Olvasónak van egy elgondolása, ami gyanúja 
szerint eredeti és hasznára lenne a világnak — például feltalált egy el- 
járást, amivel üres paradicsomkonzerves dobozokból tartós házakat 


lehet építeni, ezáltal megszabadulva a hulladéktól és otthont te- 
remtve embereknek. A gondolat jó, de most közölni kellene a világ- 
gal. Az Olvasó felhívja a konzervgyárat, ahol — mint az az újítókkal 
lenni szokott — kinevetik. Az építésügynél végeérhetetlen aktatolo- 
gatás fogadja. Ír néhány lapnak, de nem közlik a cikkét és válaszra 
sem méltatják. Elmegy egy-két rendezvényre, ahol jelen van a tévé 
forgatócsoportja; sikerül is kiverekednie, hogy kamera elé kerülhes- 
sen és szólhasson egypár szót a dologról, de ezt kivágják a tudósítás- 
ból, mert nem kapcsolatos a rendezvénnyel. Könyvet ír találmányá- 
ról, de évek telnek el, mire egy kis kiadó vállalkozik a megjelenteté- 
sére, persze az Olvasó költségén; tarkabarka kötésben és nevetséges 
címmel, a humoros művek polcára kerül a boltokban - de legalább 
megjelenik. S csupán pár nap kell hozzá, és egy nagy példányszámú 
lapban megjelenik a könyv kritikája az ügyeletes főokos tollából, 
aki jókat derül az ötleten, ám sajnálja, hogy a szerző nem mellékelt 
néhány mulatságos karikatúrát is. Az Olvasónak persze ismét nem 
adatik meg a lehetőség, hogy a fatális tévedést korrigálja — a talál- 
mány feledésbe merül. Húsz évvel később egy szerencsés rivális is 
feltalálja az eljárást, vagyont szerez belőle; ötven év múlva már min- 
denki konzervdobozokból épült házakban lakik; száz év múlva pe- 
dig egy kutató megtalálja az Olvasó művét a könyvtárakban, s talán 
még arra is rájön, hogy eredetileg komolyan gondolta. Talán száz- 
ötven év múlva elneveznek az Olvasóról egy utcácskát egy vadonat- 
új paradicsomkonzerv-lakótelepen. 

Ismerős a képlet? Számos feltaláló járt már így abban a korban, 
amikor még nem volt Internet. Nem tudták túlkiabálni a tömeget. 
De mi van, ha az Olvasó ma találja fel ezt az eljárást? 

Akkor az van, hogy esetleg egy darabig próbálkozik ugyan újsá- 
gokkal, könyvkiadókkal, de látva az elutasításokat rövidesen vállat 
von és továbbáll. Vesz egy számítógépet, rácsatlakozik az Internetre 


és egy honlapon elhelyezi a tárgyban készített publikációit. Beje- 
gyezteti honlapját a fontosabb kercsőprogramokban, hogy minél 
többen megtalálják, elhelyez egypár hirdetést a konzervipar és az 
építőipar honlapjain, aztán hátradől a foteljében és várja az ajánla- 
tokat. 

Az történt tehát, hogy az előző, Internet nélküli változatban az 
Olvasó eget-földet megmozgatva próbálta mondandóját a világ elé 
tárni, ám hiába áldozott erre időt, pénzt és energiát, nem tudott el- 
jutni azokhoz, akikhez szólni akart. A második változatban azon- 
ban egyszeri, viszonylag nem nagy befektetéssel lehetősége nyílt rá, 
hogy a közfigyelem kereszttüzébe állítsa elképzelését — úgy az érin- 
tett szakterület, mint a laikus közvélemény figyelmét felkelthesse. 

Ez a bárkitól bárkinek kommunikáció. Lehetőség arra, hogy amit 
akarunk, elmondjuk, éspedig nagyon sok embernek, akkor is, ha 
nem vagyunk se újságírók, se tévériporterek, se filmcsillagok; s ak- 
kor is, ha mondandónknak semmi különösebb jelentősége nincsen. 
Neil Armstrong után szabadon: kis lépés a technikának, de nagy lé- 
pés a demokráciának. 


Elektronikus falu! 


Következzék most a soktól sokaknak kommunikációs forma, amely- 
ről azt mondottam: az elhangzott véleményekre mások felelhetnek 
a sajátjukkal, így párbeszéd alakulhat ki a téma iránt érdeklődők kö - 
zött. 

Nem véletlen, hogy az ezt (technikailag többféle módon) lehető- 
vé tevő internetes szolgáltatások összefoglaló neve fórum. Ez a latin 
szó piacot jelent, s az ókori Róma főtere — egyben piaca —, a Forum 
Romanum volt az a hely, ahol összegyűlhettek a római polgárok és 
hangot adhattak az aktuális politikai kérdésekről alkotott vélemé- 


nyüknek. (Akárcsak Görögországban, ahol ggora volt az ilyen hely 
neve, ami szintén piacot jelent.) 

A Forumon való megszólaláshoz két dolog kellett: jog és lehetőség 
— a rabszolgáknak és a nőknek nem volt joguk, a távoli provinciák- 
ban tartózkodó szabadoknak pedig nem volt lehetőségük kiállni a 
Forumra és véleményt mondani. 

A Forum. Mateusz Przeklasa rajza, Ancient History Magazine 


A középkorban is voltak hasonló helyi fórumok, valamint a 
könyvnyomtatás feltalálása után megszületett a tudományos embe- 
rek sajátos fóruma, a vitairat. Egy tudós írt egy könyvet egy kérdés- 
ről, amit egy másik tudós fejcsóválva elolvasott és írt egy könyvet 
arról, hogy az első tudós milyen nagyot téved. Az első tudós vissza- 
írt egy mérges hangú kötetet, s ez így folyt egy darabig; esetenként 
harmadik-negyedik tudós is beszállt a vitába. Mondanunk sem kell, 
hogy évekbe telt, mire ezeket a vaskos köteteket megírták, s a párbe- 


széd általában néhány üzenetváltás után egyikük halálával ért véget. 
Itt is igaz, hogy jog és lehetőség kellett hozzá: joga minden tudós- 
embernek volt (akit nem tiltott be a szigorú világi és egyházi cenzú- 
ra), lehetősége viszont csak annak, akinek pénze is volt a költséges 
könyvkiadásra. 

A modern korban az ilyen üzenetváltásokat felgyorsította a hírla- 
pok és szakfolyóiratok megjelenése, de csak egy keveset tágított a jo- 
gokon és a lehetőségeken. 

A szocialista rendszerek egy ideig próbálkoztak rendezvényekkel, 
amik részint üzemi, szakmai, részint nagyobb nyilvánossághoz szól- 
tak és bárki hozzászólhatott az előadók által felvetettekhez. Elmélet- 
ben. Valójában ezek a fórumok nem annyira az információcsere, 
mint az agitáció céljait szolgálták. Joga bárkinek volt felszólalni, le- 
hetősége a jelenlevők közül is csak annak, aki a pártvéleményt fejez- 
te ki — akiről feltételezték, hogy az álláspontja nem egyezik a hivata- 
lossal, többnyire nem kapott szót, sőt el se mehetett. 


De térjünk rá az internetes fórumokra, ahol még mindig számos 
korlátja van ugyan a véleménynyilvánításnak, de ezek már elsősor- 
ban technikaiak. Élükön azzal, hogy az emberek többsége még nem 
fér hozzá a világhálóhoz. Minden eddigi fórum közül itt a legtágab- 
bak a jogok -— a szó szoros értelmében mindenkit megillet a szólás- 
jog, egész egyszerűen nincs is mód a személyre szóló korlátozásra — 
és a lehetőségek: mindaddig, amíg valaki törvényellenes álláspontot 
nem hangoztat, csak technikai korlátokba ütközhet, amelyek kö- 
zött nem szerepel, hogy adott időben adott helyen kell tartózkod- 
nia, mint a Forum Romanumon a római polgárnak. 

Az Internet polgára -— mert tulajdonképpen már használhatjuk 
ezt a kifejezést — a világ bármely pontjáról egyenrangú résztvevője e 
speciális társadalom életének, legyen az a pont egy fejlett nyugati 


ország nagyvárosában vagy egy harmadik világbeli falucskában; la- 
kásban, iskolában, munkahelyen vagy egy erdei tisztáson felütött 
sátorban. Egyetlen követelmény van: hogy az Internetre kapcsoló- 
dás technikai feltételeit biztosítani tudja magának. 

Speciális társadalomról beszéltem - lássuk, miért az. 

Egyetlen elektronikus faluról nem beszélhetünk sem most, sem a 
jövőben, mert ennek nincsen létalapja. Az elektronikus társadalom 
kisebb-nagyobb közösségek tarka világaként létezik, amelyeket a 
közös érdeklődési kör tart együtt; mivel pedig az emberek érdeklő - 
dése roppant sokféle, ezek a közösségek aligha fognak valaha is 
egyetlen világméretű, sok százmillió vagy éppen több milliárd tagot 
számláló közösségbe összeforrni. 

Ha jól meggondoljuk, ezek a , virtuális közösségek" újszerű kép- 
ződményt jelentenek a társadalomtörténetben. Évezredeken át csak 
egyféle közösség létezett: a rokonok közössége, ami először horda, 
majd törzs, végül falu formáját öltötte. Majd fokozatosan kialakul- 
tak az érdeklődési kör szerinti közösségek, mint például a szerzetes- 
rendek vagy az egyetemi diákság, később a bélyeggyűjtő vagy kutyás 
klubok - de ezekre is érvényes volt, hogy elsősorban lakóhely sze- 
rint csoportosultak. Most első ízben nyílt mód a hasonló érdeklő- 
dési körű emberek világméretű közösségeinek létrejöttére; koráb- 
ban az ilyesmi csak úgy volt lehetséges, hogy a különböző helyi kö- 
zösségek egy nemzetközi szervezetbe tömörültek, ami több-keve- 
sebb kapcsolattartási lehetőséget kínált az egymással való kapcsolat- 
tartásra. De a nemzetközi szervezetek tagjai helyi szervezetek voltak, 
nem személyek, s közvetlen kapcsolat a távol élő társakkal általában 
igen gyéren volt. 

Az Internet elterjedésével a hasonló érdeklődési körű emberek 
közvetlenül vehetik fel egymással a kapcsolatot, ami gyorsabb, ké- 
nyelmesebb, olcsóbb és kevesebb adminisztrációval jár, mint a 


hosszas szervezőmunka. A kommunikáció akár egyidejű lehet a tá- 
voli földrészekkel is — sőt ami sokhelyütt még a földrajzi távolságnál 
is jobban elválaszt, egyenrangú a kommunikáció az egészen más 
társadalmi rétegekhez tartozókkal. A kapcsolatteremtésnek csak az 
Internet egyelőre korlátozott elterjedése és a nyelvi korlátok szab- 
nak határt. 

Nem egyetlen elektronikus falu tehát a világ, nem is lesz az soha. 
A világ kevesebb mint tíz év alatt megszámlálhatatlan apróbb-na- 
gyobb elektronikus falucska szövevényes rendszerévé vált, amiknek 
együttesen már több tízmillió , lakosa?" van. Újabb évtized múltával 
már százmilliókra rúghat a számuk. Ennyi ember már a világgazda- 
ságban, a világpolitikában is tényező lehet; főleg mert vannak bizo- 
nyos közös érdekeik (például az internetes infrastruktúra fejleszté- 
se), és mert nagyon könnyen hallathatják szavukat. Ma még az In- 
ternet hangja kevéssé hallatszik ki a valódi világba, a nyomtatott la- 
pok, tévé- és rádióműsorok nem nagyon foglalkoznak azzal, ami a 
hálózaton történik. 

De néhány év múlva ez megváltozik, mert az Internet csupán 
technikailag van elszigetelve a valódi világtól, társadalmilag ugyan- 
azok az emberek alkotják. Az elektronikus társadalom kitör ketrecé- 
ből, s nem kell hozzá sok idő, hogy változtatni kezdje szülőanyját, a 
valóságos társadalmat. 

Ezért beszél mindenki erről, ezért folyik még a csapból is. Mert a 
változások egyre gyorsabban zajlanak le és egyre nagyobb hordere- 
jűek, s csak idő kérdése, hogy kibontakozzon előttünk egy újfajta 
társadalom, már nem virtuálisan, hanem valóságosan. Nagyon sok- 
ban hasonlítani fog elődjére, s a változások eleinte csupán kicsik 
lesznek. Aztán nagyok, majd még nagyobbak. 


Ez a teljes válasz. 


3. Ki? 


(avagy mese a személyazonosságról) 


Kolumbusz Elektróniában 


A 15. század utolsó esztendeiben hatalmas világrész nyílt meg az eu- 
rópaiak ámuló szeme előtt, aminek addig a létezését sem sejtették. 
Egy öntelt, elszánt olasz hajóra szállt és keletről kívánva megközelí- 
teni Indiát, rábukkant az amerikai ikerkontinensre, amiről csak ha- 
lála után derült ki, hogy nem India, s még később, hogy kis híján 
akkora, mint egész Ázsia. Az ámuló európaiak előtt századról szá- 
zadra fokozatosan tárultak föl az Újvilág csodái — ki tudja, napja- 
inkra ismerik-e az összeset? 

A 20. század utolsó esztendeiben hatalmas világrész nyílt meg az 
egész világ ámuló szeme előtt, aminek addig a létezését sem sejtet- 
ték. Néhány öntelt, elszánt amerikai csavarhúzót ragadott és atom- 
biztos számítógép-hálózatot kívánva építeni, rábukkant az Inter- 
net-kontinensre, amiről csak lassan derült ki, hogy nem katonák és 
tudósok belterjes szórakozása, s még később, hogy nagyobb, mint 
az egész földkerekség. Az ámuló földlakók előtt évről évre fokoza- 
tosan tárulnak föl az új világ csodái — bizonyos, hogy napjainkra 
csak egy töredéküket ismerik. 

Az amerikai kontinens háromszáz évig fejlődött csöndes gyarmati 
sorban. Felfedezőutakat indítottak mindenfelé, utakat, városokat 
építettek. Aztán sorban, ország ország után, kivívták függetlenségü- 
ket, s némelyik közülük kétszáz évvel később már gazdagabb, mint 
egykori gyarmattartói. 


Az Internet-kontinens harminc éve fejlődik csöndes gyarmati sor- 
ban. Felfedezőutakat indítanak mindenfelé, utakat, városokat épí- 
tenek. Aztán... vajon mi lesz húsz év múlva? 


Mennyire változtatja meg világunkat az Internet — egyáltalán, maga 
a számítógép? Ennél a kérdésnél elmosolyodtam, mert ez a megfo- 
galmazás feltételezi, hogy az Internet egy részét képezi a számító - 
géppel kapcsolatos tudományoknak. Pedig dehogy, az már nagyon 
régen volt, amikor ez így volt. Ma már a számítógéppel kapcsolatos 
tudományok képezik részét az internetes tudományoknak. A szá- 
míitástechnika megszülte az Internetet, az pedig modern Zeuszként 
megfordította a mondát és ő falta föl Kronoszt. 

Ma még nem iratkozhatunk be az egyetemre internetes tudomá- 
nyokat tanulni, pedig nagy szükség lenne rá, hogy legalább esé- 
lyünk legyen lépést tartani gyermekeinkkel, akik magától értetődő- 
en fogják kezelni a számítógépet. A hagyományos tudományok né- 
melyike ugyancsak nehezen tart majd lépést gyermekeivel, e tudo- 
mányok internetes változatával. Vagy ezek igazából nem is új tudo- 
mányok, csak a régiek átköltözése más környezetbe? Ki tudja? Né- 
mely területen forradalmi változásokra számíthatunk. 

Az egyik tudomány, ahol a változások nem forradalmiak, a mar- 
keting tudománya - itt már javában folynak a kutatások, cégek ez- 
rei költöznek pánikszerű gyorsasággal az Internetre, nehogy lema- 
radjanak az úttörőknek járó előnyösebb helyekről. Vállat von az 
Olvasó, nem érdekli? Ne tegye, mert ezért olyan olcsó az Internet, 
amilyen, sőt ezért van egyáltalán. Mert nem jóféle feketeszenet, ha- 
nem reklámot dobálnak a kazánjaiba, amitől egyre gyorsabban sza- 
lad. 

De most lássunk egy másik internetes tudományt, ahol szintén 
gyakran történnek előrelépések és visszaesések, ám ezekről ritkáb- 


ban hallunk a tévéhíradóban, mint filmsztárok házasságairól. Ez a 
tudomány a biztonságtecbnika. Már megint mozogni látom az Ol- 
vasó vállait, pedig nincs rá oka. Ez a tudomány lehet a következő, 
amely átformálja világunkat. 

Érdemes kicsit messzebbről kezdeni. 


Sándor Mátyás 


Valamikor régesrégen a görögök rájöttek - már megint valami, 
amire a görögök jöttek rá —, hogy az ellenség elfoghatja a fontos hí- 
reket vivő futárt, s akkor még az lesz a kisebb baj, hogy a címzett 
hadvezér nem kapja meg a híreket. Lehet másik futárt küldeni, de 
az ellenség addigra tudomást szerez fontos dolgokról. 

Ekkor kitaláltak mindenféle módszereket, mint például azt, hogy 
leborotválták egy rabszolga haját, ráírták az üzenetet a fejére, aztán 
megvárták, amíg kinő a haja és elküldték. A címzettnek csak nullás- 
gépet kellett ragadnia és előállt az üzenet. Ha a rabszolgát elfogta az 
ellenség, akkor se volt probléma, hisz eszükbe se jutott éppen a ha- 
ját leborotválni. 

Ennek az eljárásnak, mondanom sem kell, nem az volt a fő hátul- 
ütője, hogy a nullásgépet akkoriban még nem ismerték. 

Századok jöttek-mentek, s az embereknek mindig volt valami tit- 
kolnivalójuk. Julius Caesar nem csapott föl rabszolgák borbélyá- 
nak, inkább úgy írta le az üzeneteit, hogy minden betű helyett az 
ábécében három hellyel hátrébb álló betűt írta. Ezt megmondta a 
centurióinak, s azok el tudták olvasni a leveleit. A cézár nem tud- 
hatta, hogy kétezer év múlva gyermekjáték lesz egy ilyen titkosírást 
megfejteni. (Hogyan? Meg kell keresni a legrövidebb szavakat. Ha 
találunk egy olyan szót, ami csak egy betűből áll, feltehetjük a kér- 
dést: mi lehet ez a szó? Hány egybetűs szó van a nyelvben? S máris 
van néhány tippünk...) 


Rákóczi fejedelemnek több különböző titkosírása is volt, minden 
fontos levelezőpartnerével más-más rendszert használt. Hagyatéká- 
ban fennmaradt ez a többféle , clavis?, azaz kulcs. 

Rákóczi clavisai (Svékus Olivér: Titkosírások című könyvéből) 


Minden titkosírásnak ez a gyenge pontja: a kulcs. Ez annak a leírá- 
sa, hogyan kell a titkosírást megfejteni. Az ógörög titkosírás kulcsa 
ez volt: , borotváld le a rabszolga haját". Julius Caesar írásáé: , hár- 
mat balra az ábécében". 

Sándor Mátyás és összeesküvő társainak kulcsa az a kis rostély 
volt, amit — emlékszünk - a bizalmukba férkőzött Sárkány ellopott 
és segítségével megfejtett egy üzenetet. Ha nem lopta volna el, nem 
tudta volna megfejteni, a szervezkedést nem leplezik le és Verne 
meséje se tartott volna tovább. 

Mint látható, minden titkosság próbaköve az, hogy a kulcs ne 
juthasson illetéktelen kezekbe. Az alkalmazott módszernek ma már 
nagyon bonyolultnak kell lennie, ha az ember ki akar fogni a titkos- 
szolgálatok rejtjelfejtőinek tapasztalatán. Láthatatlan tinta, rostély, 
betűsorok eltolása ma már szóba se jöhet. 

Meg hát akinek olyan fontos a mondanivalója, hogy rejtegeti, an- 
nak sürgős is. Nem ér rá levelezni. Telefonálni akar, netán az Inter- 


neten akar levelet küldeni, egyszóval számítógépek segítségével akar 
üzenni. Gyorsan és titokban. 
S megkezdődött a kódbáború. 


A ködbáború 


Tartott már a hidegháború alatt is, de nem ért véget a szovjet rend- 
szer bukásával. Tartott az évezredet záró évtizedben és tart ma is. 
Az internetes sajtó gyakran közöl hadijelentéseket. 

A két szemben álló fél egyike a kormány - minden ország min- 
denkori kormánya -, amely ellenőrizni szeretné az állampolgárok 
kommunikációját. A kormány azzal érvel, hogy ha a terroristák, 
maffiózók egy nap minden lehallgatástól védetten beszélhetik meg 
terveiket, akkor vége a közbiztonságnak. 

A másik fél azon polgárjogi szervezetek összessége, amelyek föl- 
vették a harcot a kormányok ellen. Fő érvük az, hogy a kormányok- 
ban nem lehet megbízni. Akárkit lehallgatnának, ha úgy kívánja az 
érdekük. Ha pedig egy nap bárkit bárhol lehallgathatnak, akkor a 
demokráciának van vége. 

Ha az ellenfelek bármelyike téves állásponton lenne, a háború 
már rég elült volna. De hát valahol mindkettőnek igaza van. 

A harc váltakozó sikerrel folyt. A titkosításra vágyók azonban so- 
sem alhattak nyugodtan, mert volt egy kulcsprobléma: a kulcs 
problémája. Egy titkosított üzenetet bárhogyan el lehet juttatni a 
címzetthez, hiszen titkosítva van, no de hogy lehessen eljuttatni 
magát a kulcsot? 

,Kedves Alice, levelemet egy új, nagyszerű programmal titkosí- 
tottam, amit megtalálsz a mellékelt lemezen. Csak akkor tudod el- 


olvasni a levelet, ha beírod, hogy három kicsi kacsa ide-oda csász- 
kál. Üdvözlettel Bob." 


Hát ez ugye nem titkosítás. Ha feltételezzük, hogy valaki ácsingó - 
zik leveleink tartalmára, akkor ezt a levélkét is ugyanúgy elcsíphetik 
és máris övék a jelszó. A mások titkainak megfejtésére áhítozók 
mindig előnyben voltak. Csak egyszer kellett elkapniuk valahol a 
kulcsot. 

Ekkor színre lépett egy fiatal matematikai zseni és a biztosnak 
látszó pozíciókat máris veszély fenyegette. 


Phil Zimmermann először is kijelentette: az nem úgy van, hogy aki- 
nek titkosításra van szüksége, az rossz ember. Nem az a kérdés, 
hogy megteszel-e valamit, hanem az, hogy egyáltalán jogod van-e 
megtenni. Titkai mindenkinek vannak, ezért küldjük a leveleinket 
borítékban, ezért nem engedjük be a rendőrt házkutatási parancs 
nélkül. Ebben nincsen semmi rossz, nem azért tesszük, mert drog- 
terjesztők vagyunk. Alkotmányos jogunk van a magánélethez. 

Ezután pedig Zimmermann írt egy titkosítóprogramot, ami im- 
már évek óta feltörhetetlennek bizonyul, pedig a kormányok na- 
gyon szeretnék feltörni. A program neve PGP, s egy nagyon ravasz 
ötleten alapul, a nyilvános kulcsok rendszerén. 

Eddig volt egy kulcs, Caesarnál az, hogy , hárommal eltolni", 
Bobnál az, hogy , három kicsi kacsa ide-oda császkál". Most lesz két 
kulcs. Bob például, akinek meghitt viszonya van Alice-szel, mos- 
tantól nem küld ilyen levélkéket, amiket úgyis elkapna a kapcsola- 
tuk iránt érdeklődő Cynthia, hanem csinál magának egy kulcsot a 
PGP-vel, ami valójában két kulcsot jelent: egy nyilvánosat és egy 
titkosat. A nyilvános kulcsot elküldi Alice-nek. Hogy Cynthia el- 
foghatja? Hadd fogja! Még meg is kíméli a lesben állástól a postalá- 
dánál, átnyújtja neki saját kezűleg, díszdobozban. Rányomtatja a 
névjegyére. Kiragasztja plakáton az utca közepén. A nyilvános kul- 
csot bárki ismerheti, sőt minél többen ismerik, annál jobb. A titkos 


kulcsot pedig Bob jól elrejti, ami most könnyebb, mint a régi fajta 
kulcsoknál, hisz nem kell küldözgetni senkinek. 

Mostantól kezdve mindenki, akinek példánya van Bob nyilvános 
kulcsából, titkos üzenetet tud küldeni Bobnak. Megírja, Bob nyil- 
vános kulcsával lezárja és többé nem tudja elolvasni. Sem ő, sem 
senki más. Csak Bob, akinek megvan a kulcs másik fele, az ő titkos 
kulcsa. A nyilvános kulccsal titkosított üzenetet a titkos kulcs segít- 
ségével lehet elolvasni — és megfordítva. 

Bob persze a saját kulcsával nem tud titkos üzenetet küldeni 
Alice-nek — arra Alice kulcsát kell használnia. Hiszen amit a nyilvá- 
nos kulcsával lezár, azt csak ő maga tudja elolvasni; amit viszont a 
titkos kulcsával zár le, azt mindenki, akinek példánya van a nyilvá- 
nos kulcsából. De ez is jó valamire: egy olyan üzenet, ami Bob nyil- 
vános kulcsával elolvasható, egész biztosan Bob titkos kulcsával ké- 
szült, tehát tőle származik. Ez az elektronikus aláírás. 

Az elektronikus aláírás megint zsugorított a világon egy kicsit, hi- 
szen így már szerződést is lehet kötni úgy, hogy nem kell odautazni, 
több földrésszel távolabbra, ahol a partner van, a sajátkezű aláírás 
végett. Az elektronikus aláírásunkkal ellátott dokumentumokat 
egyre több országban kezeli úgy a törvény, mintha valóságosan a sa- 
ját kezünkkel írtuk volna alá. 

A PGP-nek köszönhetően az ellenfelek most már egyenlő fegyve- 
rekkel folytathatják a kódháborút. Az elektronikus coltok tovább 
durrognak az elektronikus vadnyugaton. 


Elektronikus vadnyugat 


Néhány hónapja seriffként szolgálok az elektronikus vadnyugat 
egyik kisvárosában. Igaz, fizetést nem kapok -— ez az előnye azért 
megvolt a valódi vadnyugatnak. Viszont ott le is lőhették az em- 
bert. 

Minálunk már nemigen folyik vér. Ha akad egy-egy sültbolond, 
aki megpróbál coltjából durrogtatva végigvágtatni a főutcán, pusz- 
ta kézzel kipenderíthetem anélkül, hogy a pisztolytáskám után kel- 
lene nyúlnom. Nincs is pisztolyom. Hja, a technika. 

A westernfilmek kicsit homályban hagyják a kérdést, vajon az el- 
ső vadnyugati települések megalakulásakor már volt-e seriff és volt- 
e hatalma. Nos, volt. Ebben is különbözik a valódi vadnyugat az 


elektronikustól, mert utóbbiban akár évekig remekül elvannak fa- 


lucskák seriff nélkül. 


Harmincéves elmúlott az Internet, de jóval rövidebb ideje szolgál 
közösségformáló erőként. Eleinte, amíg a kutatóintézetek gépter- 
meiből ki nem tört, nagyrészt olyanok érintkeztek általa, akik am- 
úgy is ismerték egymást, ha nem személyesen, hát a nyomtatott 
szakirodalom révén. Lassan tíz éve, hogy a hálózat meghódította a 
nyilvánosságot, s amióta közösségek alakulnak rajta és általa, azóta 
boldogítják a közösségeket az elektronikus cowboyok. 

Jóval régebben tevékenykednek azok az elektronikus cowboyok, 
akik nem a közösségeket, hanem az Internetet magát szemelik ki 
célpontjukul -— ők az elektronikus vonatrablók. Gyakran bekerül- 
nek a tévéhírekbe is. Feltörik kormányzati intézmények, polgári 
szervezetek honlapjait és kicserélik azokat gúnyiratokkal vagy anar- 
chista jelmondatokkal. Nevük: cracker. Nem hacker! Tessék vigyáz- 
ni, a híradások rendszeresen összetévesztik a kettőt. A crackernek 
semmilyen hitvallása nincsen azon kívül, hogy fitogtatni kívánja 
hozzáértését és esetleg van valamilyen szélsőséges politikai vagy sze- 
xuális elferdülése. A hacker viszont komoly ember. Nem fitogtatja 
hozzáértését, csak van neki, nem tör fel honlapokat, bár képes len- 
ne rá. Vagy ha feltör, akkor sem okoz kárt, csak közli a honlap tulaj- 
donosával, hogy hol gyenge a védelme, mire fordítson nagyobb fi- 
gyelmet. A hacker nem okoz nagyobb kárt a társadalomnak, mint 
akármelyik törvénytisztelő polgár, aki azért egynémelyszer már blic- 
celt a buszon, letagadott az adójából vagy átslisszolt a piroson. 

Tavaly a , hagyományos médiák" többször is beszámoltak az In- 
terneten terjedő legújabb vírusról, az I Love Youról, ami szerelmes- 
levélnek álcázta magát és óriási károkat okozott. Igen, víruskészítők 
is szép számmal vannak az elektronikus vadnyugaton. Céljuk az, 


hogy programozói jártasságukat fitogtassák — no persze utána nem 
mernek előállni, hogy tessék nézni, én írtam ezt a vírust, ugye, mi- 
lyen ügyes vagyok? de elolvassák az újságban, hogy a vírusuk mi- 


lyen messzire jutott el és örülnek neki. 


De azért az ilyen kártékony elemek igazából nem sok vizet zavar- 
nak. Legfőképpen azzal szolgál rá az Internet az elektronikus vad- 
nyugat névre, hogy kivonja magát a valóságos társadalom törvényei 
alól. Persze nem teljesen, de meglehetősen. 

Ez lehetetlenségnek tűnik első, de talán második hallásra is, hi- 
szen a társadalom törvényei mindig és mindenütt érvényesek. Lé- 
teznek helyek és alkalmak, amikor további írott és íratlan törvénye- 
ket kell betartanunk, de a társadalom alapszabályai és alapvető tör- 
vényei soha sehol nem válnak érvénytelenné. Miképp történhet ez 
meg az Interneten? 

Nos, a válasz első fele az, hogy az Interneten is érvényesek a valódi 
társadalom törvényei és szokásai — méghozzá nagyon is, sokszor szi- 
gorúbban, mint a valódi világban. Bizonyára látott már az Olvasó is 
olyat, hogy valaki az utcán szemtelenkedett másvalakivel, nem adta 
át helyét egy idős embernek a buszon és hasonlók. Ilyet az Interne- 
ten nem lehet csinálni, aki udvariatlanságot követ el, az nagyon 
gyorsan fejmosásokra számíthat a közösség többi tagjától, általában 
kórusban - aki pedig sűrűn illetlenkedik és bocsánatot sem kér, azt 
hamar kigolyózzák maguk közül. Az internetes illemkódexet zetz- 
kettnek hívják, s minden becsületes netpolgár — zetizen — megköve- 
teli a többiektől annak betartását. 

A válasz második fele pedig az, hogy a valódi világ szabályai közül 
azok nem érvényesek a neten, amik a valódi világ kötöttségeit pró- 
bálják ráhúzni a netre. Illetve nem jó kifejezés az sem, hogy nem ér- 
vényesek, inkább azt mondanám: a netizenek nem szeretik, ha a va- 


lódi világ rájuk próbál telepedni, s ilyenkor kézzel-lábbal tiltakoz- 
nak -— annyira, hogy megakadályozzák az ilyen próbálkozások ke- 
resztülvitelét. 

Legelsősorban azt nem szeretik, ha különböző kormányok és in- 
tézmények ellenőrzésük alá szeretnék vonni az Internetet, amely 
azonban álláspontjuk szerint nem tartozhat oda, mert az Internet 
nemzetközi és nem tulajdona senkinek. (Ez a fennálló helyzet meg- 
figyelése, nem az én egyéni óhajtásom — mindazonáltal jelen mű- 
vecskémnek nem különösebben célja a pártatlan tudóst játszva ál- 
semlegeskedni, ezért kimondom azt is, hogy messzemenően osztom 
a netizenek e többségi véleményét.) Az ellenőrzés alá vonás külön- 
böző módjai kapcsolódnak a kódháborúhoz, amiről már fentebb 
szó esett; így például a levelezés szűrése, ami nagyon veszélyes do - 
log. 

Képzeljük el, hogy a posta központjában van egy gép, ami min- 
den levelet felbont, elolvas és visszaragaszt, a csomagok tartalmát el- 
lenőrzi, napi huszonnégy órában, fáradhatatlanul. Egyetlen levél se 
kerülheti el a figyelmét, s üzemeltetőinek csak annyit kell tenniük, 
hogy közlik vele, milyen kifejezéseket kell keresnie a levelekben. 
Például , megölni az elnököt", , atombomba", , kommunizmus", az 
éppen aktuális politikai vezetők névsora és hasonlók. Orwelli elkép- 
zelés? Nem is olyan régen még ilyen világban éltünk itt a vasfüg- 
gönytől keletre, épp csak nem volt erre a célra gép, emberek csinál- 
ták, ezért csak a ,gyanús elemek", az ismert ellenzékiek postájának 
ellenőrzésére volt mód. De megtették máshol is — egy angol ellenzé- 
ki politikus mesélte, hogy egy nap megbeszélték egy barátjával tele- 
fonon, hogy itt és itt nagy tüntetést szerveznek. Igazából eszük ágá- 
ban sem volt tüntetni, de a megbeszélt időpontban odamentek és 
látták, hogy hemzsegnek mindenütt a rendőrök. Ebből kiderült, 
hogy lehallgatják a telefonjukat. Az FBI-nak is volt egy olyan kíván- 


sága nem is olyan régen, hogy tegyék lehetővé az Egyesült Államok- 
ban folyó telefonbeszélgetések egy százalékának ellenőrzését. Nem, 
mi nem akarjuk igazából lehallgatni őket — mondták -, mi csak a 
technikai lehetőséget akarjuk, a jövőben felmerülő igények céljaira. 
Józan ésszel persze senki se hiszi ezt el nekik. No meg — amire ma 
megvan a technikai lehetőség, arra holnap is meglesz, de a kormá- 
nyok akár egy éjszaka alatt megváltozhatnak. 

A központi postabontogató automatát elég nehéz feladat lenne 
megépíteni, hiszen millió kézre lenne szüksége a borítékok fölnyitá- 
sához és visszaragasztásához, nagyon gyorsan kellene tudnia olvasni 
és felismerni az emberek rengetegféle kézírását. A csomagokról nem 
is beszélve. De az Interneten — mi sem könnyebb ennél! Nem kell 
felismerni az írást, hiszen a levelek egyezményes számkódolással ér- 
keznek, minden betűnek adott kódja van, ezt minden számítógép 
megérti. Boríték nincsen, ragasztgatni sem kell, s egy olyan számító - 
gépnek, aminek van kapacitása óránként egymillió levél továbbítá- 
sára, arra is van, hogy átnézze őket gyanús szavakat keresve. 

Ezt a netizenek nem szeretnék, mert a totális uralmat jelentené a 
kommunikáció fölött. Több fronton is ellentámadást indítottak a 
kormányok - nemcsak az amerikai — ilyen szándékaival szemben. 
Először is természetesen mint választópolgárok nyomást gyakorol- 
nak a törvényhozásra, időnként sikerült is elutasíttatni néhány 
Nagy Testvér-szagú törvényjavaslatot — később többségüket mini- 
mális fogalmazásbeli változtatással mégis elfogadták. Másodszor 
legalábbis néhány éve még szokásban volt — manapság ezzel nem ta- 
lálkozom, talán a netizeneknek is csak egy rétegére jellemző —, hogy 
szándékosan betettek az emailjeikbe mindenféle kifejezést, amit 
ezek a kormányzati masinák vélhetően keresnek. Valahogy így: 
, Kedves Alice, boldog születésnapot, üdvözlettel Bob. (Megölni az 
elnököt atombomba kommunisták kábítószer.)" A zárójeles rész 


nem utal semmilyen illegális tevékenységre, ez valóban csak egy 
egyszerű jókívánság, de a kulcsszavak miatt ez is ott landol majd a 
kormányzati masinák keresőiben, mint még több millió hasonlóan 
ártatlan üzenet — ezzel azok túlterhelődnek és képtelenek lesznek az 
áradat feldolgozására. Nem szép dolog? Nem, de a polgárok postá- 
ját megfigyelni sem szép dolog. Ha ti így, mi is úgy. 


Nevem: Senki 


, Az Interneten senki se tudja, hogy kutya vagy." Így szól a szöveg 
egy ismert karikatúrán, amelyen két kutya ül egy számítógép előtt 
és szörfözik. Találó mondás, az Interneten csakugyan senki sem 
tudhatja, hogy akivel éppen eszmét cserél, nem kutya-e éppen. 

Tegnap hallottam, hogy a magyar rendőrség új ingyenes telefon- 
számot helyezett üzembe bűncselekményekkel kapcsolatos adatok 
bejelentésére, amelynek lényege, hogy névtelen maradhat a telefo- 
náló. Vajon miért tették? Nem is olyan régen még nevet, címet, sze- 
mélyi számot kellett bediktálnia annak, aki bejelentett valamit, tel- 
jes személyazonossággal vállalva azt, amit állít. Érthető, hiszen igaz- 
talanul vádolni valakit bűncselekmény — de azért Bacsó Péternek is 
igaza van, amikor A tanú című emlékezetes filmjében már porig ég 
Pelikán háza, amikor a tűzoltók megérkeznek; s amikor Virág elv- 
társ szemrehányást tesz a késésért, a tűzoltók azzal védekeznek, 
hogy nagyon sok hamis riasztást kapnak, először ki kell deríteniük, 
csakugyan van-e tűz, mert első az éberség. A kemény szatírából 
mostanra a rendőrség is megtanulta: bizony a túlzott éberség hát- 
ráltathatja az ügyeket. 

A rendőrség már rájött, hogy az állampolgár nem mindig szeretné 
névvel-címmel közölni, hogy a szomszédja veri a családját, mert ak- 
kor esetleg majd az ő családját is verni fogja. Úgyse az a kérdés, hogy 
ki jelentette föl, hanem az, igaz-e a vád. 


— 


ő 


"On the Internet, nobody knows youre a dog." 
Peter Steiner rajza, The New Yorker, 1993 


Hát az államigazgatás rájött-e már, hogy a polgár nem mindig sze- 
retné névvel-címmel közölni, ha nem ért egyet a kormánnyal? Az a 
magyar polgár, aki most elég idős ahhoz, hogy politikai kérdésekről 
véleménye legyen, jól emlékezhet még a régi viccre. Kohn feláll a 
pártértekezleten és megkérdezi: — Elvtársak, hol van a zsír, hol van a 
liszt, hol van a burgonya? — Következő hónapban Grün áll fel az ér- 
tekezleten és azt mondja: — Elvtársak, én nem kérdezem, hol van a 


zsír, hol van a liszt, hol van a burgonya. Ezt én mind nem kérde- 
zem. De hol van a Kohn? 

A polgár tehát időnként névtelen szeretne maradni. Nemcsak ak- 
kor, amikor rendőri bejelentést tesz vagy politizál, lelkisegély-szol- 
gálatot hív vagy kényes ügyben fordul orvoshoz, ügyvédhez. Bár- 
mikor úgy tarthatja kedve, hogy névtelen szeretne maradni, és ezt a 
valódi világban is hellyel-közzel megteheti. Ha beülök egy étterem- 
be, ott sem kérik az igazolványomat - ha tudok fizetni, jó, ha nem, 
menjek máshová. Ha szóba elegyedek valakivel, nyugodtan nevez- 
hetem magam Jenőnek, ha úgy tartja kedvem. Az arcomat láthatja, 
a nevem csak akkor derül ki, ha én is akarom. 

De azért a valódi világban nemigen lehet valakivel úgy ismeretsé- 
get tartani, hogy előbb-utóbb ki ne derülne az ember neve, lakci- 
me, telefonszáma. Ez a legtöbbünket nem is szokta zavarni, de ha 
egyszer csak találunk egy olyan közvetítő eszközt, ahol senki nem 
láthatja az arcunkat, nem hallhatja a hangunkat, még a valódi lakci- 
münket se tudhatja — akkor azért mindenkiben fölmerül a gondo- 
lat, milyen lenne hamis néven bemutatkozni és hamis személyazo- 
nosságot költeni magunk köré. Nincsen ebben semmi rossz, meg- 
tettem én is Internet-pályafutásom kezdő heteiben, ki is nőttem be- 
lőle hamar — de a jogot, hogy ezt bármikor megtehessem, ma is 
fönntartom. Esetleg a nevemet is el akarom titkolni időnként, de a 
valódi lakcímemet, telefonszámomat mindenképpen. Nem azért, 
mert olyan nagy ember vagyok, akinek már a megközelíthetetlenség 
homályába kell burkolóznia; hanem egyszerűen mert túl sok rossz- 
indulatú bolond szaladgál az Interneten - is -, és jobb a békesség. 


A vadnyugaton is megvolt ez az anonimitás. Belovagolt az ember 
egy kis porfészekbe, kikötötte a lovát a kocsma ajtajánál, belökte az 
ajtót és rendelt egy teguilát. Jött egy másik cowboy, megkérdezte a 


nevét, mire azt felelte, Joe vagyok. Közben esetleg Billnek hívták. A 
személyi igazolványt még nem ismerték, különben se lett volna ta- 
nácsos csípőből tüzelő emberektől ilyesmit kérni. Az embereknek 
egy idő és kellő számú áldozat után kialakult egy másfajta személy - 
azonossága, olyan hamis nevekkel, mint Sundance Kölyök, Vadvíz 
Charley, vagy — egy másfajta vadnyugaton — Fülig Jimmy, Piszkos 
Fred és hasonlók. Ez volt a nevük, ismertetőjelük pedig a csizmájuk 
színe vagy a sebhelyek az arcukon. S ezalatt esetleg némelyiknek 
volt egy másik személyazonossága, ahol mondjuk George Morti- 
mer Hopkinsnak hívták, és volt egy kis háza egy erdőszélen, benne 
feleség és gyerekek. 

Ez nem valami vadnyugati sajátosság. Ma is minden embernek 
több személyazonossága van, vagy hát mondjuk többféléből tevő- 
dik össze az az egy. A pesti flaszteren a polgárt Jancsikámnak szólít- 
ja az újságos, a zöldséges, a haverok a téren, tudják róla, hogy szereti 
a jó nőket és a menő sportkocsikat; de a vezetéknevéről fogalmuk 
sincs. A felesége a kettő közül csak a kocsikról tud, viszont ismeri 
például vonzódását a töltött káposztához, amiről a haverok nem 
tudnak semmit. A szeretője tud róla egy csomó dolgot, amit a fele- 
sége nem. És így tovább. Általában a legtöbb embernek van egy 
magánéleti és egy munkahelyi személyazonossága; utóbbiban úgy 
veszi föl a telefont: , könyvelés, jó napot kívánok", előbbiben vi- 
szont , Csöpi vagyok, mi a pálya?" 

Ez teljesen normális — az ellenkezője lenne furcsa, ha valaki még 
otthon is vezérigazgató úrként viselkedne. De ha normális, akkor 
igény van rá az emberekben, hogy ezt kiteljesíthessék. Az Internet 
fizikai jellemzőiből következik, hogy az anonimitásnak tág tere van 
-— ebből következik, hogy igény is van rá, mert ami lehetséges, azzal 
az emberek mindig és mindenütt élni is akarnak. 


Ezért az Internet ma alapjában véve anonim világ. Az emberek- 
nek egy vagy több , becenevük? van, ami lehet a valódi nevük, vala- 
mi azzal kapcsolatos vagy egy teljesen önkényes névjel. Kisvárosom 
polgárai között van Kiss Gábor, van bjózsi, van Yerico és van szm. 
Itt, ebben a városban ez a nevük. Más elektronikus településeken 
esetleg más néven szerepelnek, aminek talán köze van az itteni ne- 
vükhöz, talán nincs. Persze Kiss Gáborról se tudhatom, hogy ez az 
igazi neve-e, amint én is megjelenhetnék ugyanebben a kisváros- 
ban, ahol egyébként seriff vagyok, például Ubulka álnéven. Öt 
percbe se telne, soha rá nem jönne senki, ha én nem akarom, és 
semmilyen szabályt nem sértenék vele. 

Mire jó ez? Nagyrészt semmire, a netizenek többsége általában a 
valódi nevét vagy annak valamilyen rövidítését használja — a War- 
rior vagy McLee (miközben magyar az illető) típusú hangzatos el- 
nevezések általában fiatal srácokat takarnak. De először is ezeket a 
srácokat az életben is így hívják a barátaik, másodszor ha ezt lehet, 
akkor mást is lehet. Akkor lehet álnéven küldeni tudósításokat el- 
nyomó országokból, föl lehet hívni a figyelmet helyi vagy országos 
hatalmasságok visszaéléseire. Az anonimitás lehetősége talpköve a 
demokráciának. Ahol az anonimitás tiltva van, ott nincs demokrá- 
cia. 


Simon mondja... 


Igen ám, de az anonimitásnak veszélyei is vannak. A fejezet címe a 
Die Hard sorozat harmadik részéből való, ahol egy magát Simon- 
nak nevező ismeretlen osztogatott parancsokat szegény Bruce Wil- 
lisnek, s ha az nem ugrott elég gyorsan, bombát robbantott valahol. 
Bezzeg ha meg kellett volna mondania a nevét, címét, telefonszá- 
mát, nem mert volna robbantgatni. Hát akkor miért védjük olyan 


buzgón az anonimitást, amikor az újságok már most is tele vannak 
az internetes bűnözés híreivel? 

Komoly kérdés, gondos választ igényel. Először is az újságok azért 
vannak tele az internetes bűnözés híreivel, amiért a repülőszeren- 
csétlenségekkel is tele vannak. Mert ha egy repülő baj nélkül átszeli 
az óceánt, az nem hír. Csak ha lezuhan, az a hír. Valójában az Inter- 
neten sokkal kevesebb a bűnözés, mint a valódi világban. (Nyilván 
az Olvasó is kapásból fel tud sorolni egész csomó bűncselekményt, 
amit elektronikusan nem lehet elkövetni, mert személyes jelenlét 
kell hozzá.) 

Másodszor pedig: az anonimitásnak tagadhatatlanul vannak ve- 
szélyei, de minden emberi találmánynak vannak. Napjainkban az 
egyik legtöbb áldozatot szedő találmány az autó, amely több tízezer 
embert öl meg vagy tesz tartósan beteggé évente; csak a balesetek- 
kel, a szennyezésről még nem is beszéltünk. Mégis egyre többet 
használunk belőle. Rosszul tesszük? Igen. De jelenleg nem tehe- 
tünk mást, mert ha leállítjuk a gépkocsiforgalmat, éhen halunk. 

Harmadszor pedig hiába tennénk az Internetet és általában a 
kommunikációt olyan rendszerré, ahol mindenkiről mindig tudni 
lehet valódi nevét. Megpróbálták többször és többféleképpen, a 
kódháború jó néhány csatája szól ilyesmikről. De ennek nincs értel- 
me, mert nem érné el azt a célt, amire hivatkozva a kormányok ezt 
megtenni próbálják: a bűnözők megfékezését. Amint Phil Zimmer- 
mann mondta - s ez ma már közmondás az elektronikus társada- 
lomban -: , If privacy ís outlawed, only outlaws will have privacy." 
, Ha a magánéletet törvényen kívül helyezik, csak a törvényen kívü- 
lieknek lesz magánéletük." S ez nagyon igaz. Hiába figyelteti a kor- 
mány az Internetet, a mobiltelefonokat, bármit: aki elég nagy gaz- 
ember, az meg fogja találni a módját, hogy kicsússzon a megfigyelés 
alól. Annak lesz pénze a kormány által ellenőrizhetetlen mobiltele- 


font gyártani, speciális nyomeltüntető programmal kapcsolódni az 
Internetre, bármire. Megfigyelni, ellenőrzés alatt tartani csak a be- 
csületes, törvénytisztelő polgárt lehet. Őt pedig nem szabad. 


Mi hát a megoldás? Egyszerű dolog. A kormányoknak nem szabad 
megfigyelés alatt tartani sem az Internetet, sem más kommunikáci- 
ós csatornákat, csak olyan módon és olyan esetben, ahogyan az jog- 
szerű: ha valakit konkrétan gyanúsítanak valakivel, azt törvényben 
szabályozott módon meg szabad figyelni. Csak őt, nem tömegeket. 
Az Internet korlátlan szabadságát pedig abból a szempontból meg 
szabad nyirbálni, hogy ha valaki nemzetközi megítélés szerint is sú- 
lyos bűncselekményt követett el segítségével — tehát nem csupán 
egy helyi hatalmasságnak lépett a tyúkszemére -, azt le lehessen 
nyomozni. Csak őt, nem tömegeket. 

Ha ezt így csináljuk, a polgárok szabadsága is megmarad és a tör- 


vény is jóllakik. 


4. Mekkora? 
(avagy mikor üljön a gyerek a gép elé) 


A güzük 


Az angol zsargon nerd szavát leginkább güzünek lehet fordítani. A 
güzük azok az emberek, akik megszállottként ülnek naphosszat, 
vagy inkább éjszakahosszat a gépek előtt és nyomkodnak valamit. 
Bár ha jobban belegondolok, az igazi güzü nem is az, aki manapság 
teszi ezt. A valódi güzük, az ősgüzük a hatvanas-hetvenes években 
ültek különböző sufnikban és pincékben összetákolt masinák előtt. 
E masinák egy része hangot adott vagy felerősítette más masinák 
hangját - akik előttük ültek, azokból lettek például a Beatlesek. 
Más masinák számokat alakítottak másmilyen számokká - ezek ti- 
zenéves építőiből lettek a számítástechnikus guruk. Például Bill 
Gates, a Microsoft alapítója és sokáig első számú vezetője, aki egyi- 
ke a laikusok által is ismerhető főguruknak. Sokszor szerepel a tévé- 
híradóban, nem is oly rég még ő volt a leggazdagabb magánember a 
világon (a közelmúltban egy kollégája megelőzte). 

Ha az Olvasó most arra tippel: azért mondom el mindezt, mert 
buzdítani akarom, hogy ültesse kisgyermekét számítógép elé, hadd 
legyen őbelőle is dollármilliárdos, akkor az Olvasó téved, de nem 
nagyot. Ma már kicsi az esély, hogy valakinek ennyire fölvigye az Is- 
ten a dolgát, ma már a számítástechnika elhagyta a sufnikat és ha- 
talmas székházakat épített. De bizony az meglehet, hogy egy szép 
nap éppen az Olvasó gyereke talál ki valamit, amivel ha dollármilli- 
árdokat nem is keres, de lesz mit a tejbe aprítania. Nemrég például 
egy magyar fiatalember föltalálta a háromdimenziós szkennert, 


amivel térbeli tárgyak számítógépes képmását lehet elkészíteni. 
Nyomban kapott néhány vonzó állásajánlatot. 

Lehet persze, hogy az Olvasó gyerekéből is csak olyan átlaggüzü 
lesz, aki sose keres semmit, csak szórja a pénzt a sok-sok alkatrészre. 
Sőt ez a valószínűbb. 

Egyvalami viszont egészen biztos. Ha az Olvasónak most, az ez- 
redfordulón van egy gyereke, az egy számítógépektől hemzsegő vi- 
lágban fog felnőni. Már akkor is, ha az a gyerek tizenhat-tizennyolc 
éves; ha csak négy-öt, akkor még inkább. Köztudott, hogy a mai öt- 
venévesek nehezen boldogulnak a videóval, a hetvenévesek a televí- 
zióval is: mert amikor ők gyerekek voltak, ezek nem léteztek. De 
nem él már ember Magyarországon, akinek furcsa lenne a villanyvi- 
lágítás. 

Ebből az következik, hogy mire a mai gyerekek felnőnek, nekik 
egészen természetes lesz a számítógép, a mobiltelefon, meg egy cso- 
mó találmány, amiket ma nem is ismerünk. Apáink valaha azt hit- 
ték, mi már a csillagok között fogunk röpködni és idegen bolygó- 
kon sétálgatunk. Ez nem jött be, s úgy néz ki, még a mi gyerekeink- 
nek is csak újsághír lesz az első ember a Marson. Talán az ő gyereke- 
ik telepszenek majd le ott. De a számítógép egészen biztosan min- 
dennapos része lesz életüknek, sokkal többféleképpen, mint ma a 
miénknek. 

Aki tehát nem engedi gyerekét számítógépezni, mondván, hogy 
inkább legyen a jó levegőn, az homokba dugja a fejét — de a gyerek 


fejét is! 


Get ready - go! 


Szóval számítógépezzen a gyerek — ami persze nem azt jelenti, hogy 
csak számítógépezzen -, de mikor, mennyit és főleg mit? 

Azt aligha kell külön mondani, hogy ez ne menjen a tanulás, a 
testmozgás, egyéb hasznos dolgok rovására: mindenben mértéket 
kell tartani. De van egy csomó kérdés, ami fölmerül ilyenkor a szü- 
lőkben, és nem látják a válaszokat. Nézzünk meg néhányat közü- 
lük. 

Mindenekelőtt: mit csináljon a gyerek a számítógéppel? Ott az a 
rengeteg primitív lövöldözős játék, erőszak, agresszivitás, durvaság. 
Tiltsuk? Ne tiltsuk? Ha tiltjuk, hogyan szerezzünk érvényt a tila- 
lomnak? 

Nos, erre nagyon egyszerűen tudok válaszolni. Nyugodtan en- 
gedjük meg a gyereknek, hogy azzal játsszon, amivel akar, mert úgy - 
is megtenné, legfeljebb a tekintélyünk csorbulna, ezenfelül nincsen 
semmi veszély. 


A lövöldözős játékoktól véleményem szerint még senki se lett ag- 
resszív. A karatefilmekről már nem mondanám ezt ilyen egyértel- 
műen, érzésem szerint ezek nem levezetik, hanem fölszabadítják a 
természetes agresszivitást, és a tévé elől fölkelve az összes gyerek csé- 
pelni kezdi a levegőt. De csépelnék karatefilmek nélkül is, csak más- 
kor. A lövöldözős játékoknál azonban ilyesmit tudtommal nem fi- 
gyeltek meg, a gyerekek ezek hatására semmivel se lövöldöznek egy- 
másra többet, mint azelőtt, és mellesleg ha ezt tennék, az se jelente- 
ne semmi rosszat. A gyerekek lövöldöznek, én is lövöldöztem gye- 
rekkoromban, pedig nem volt még számítógépem. Akik pedig való - 
di fegyverekkel lövöldöznek akár az oklahomai iskolában, akár Sier- 
ra Leone hegyei között, azok nem játékprogramokból vették az öt- 
letet. 

Valamikor volt egy olyan érvem: senki se gondolhatja komolyan, 
hogy mozgó pöttyök és absztrakt figurák eltalálásától az embernek 
olyan érzése támad, mintha megölt volna valakit. Ez az érv ma már 
nem használható, hiszen a játékok roppant élethűek lettek, egyre 
valószerűbb ellenfeleket kell megölni. De akkor is: a gyerek tudja, 
hogy azok nem igaziak. Senkinek nem jut eszébe kétéves gyereket 
leültetni egy fps elé, a tízéves pedig már meg tudja különböztetni a 
játékot a valóságtól. (Az fps a ,first person shooter?" rövidítése, 
vagyis az olyan lövöldözős játékoké, amelyekben a világot a saját 
szemszögünkből látjuk, mintha csakugyan mi magunk járnánk a 
helyszíneken.) Most már felnőtt egy nemzedék, aki számítógépek 
előtt tölthette a gyerekkorát vagy annak egy részét, és mindeddig 
nem hallottam, hogy akárhol a világon egy tizenéves lövöldözni 
kezdett volna az akciójátékok hatására. Ez képzelt veszély. 

Azt is meg kell mondani, hogy ritka az olyan gyerek, aki kizárólag 
primitív lövöldözős játékokkal játszik, és okos bevásárlásokkal, le- 
töltésekkel segíthetünk neki, hogy legyenek jobb játékai is. A straté- 


giai, gazdasági játékokból, nemkülönben a sokféle oktatójátékból 
pedig rengeteget tanul, miközben remekül szórakozik. 


A gyerekek jelentős része, főleg nagyobb korában, már nem csupán 
játszik a géppel, hanem mindenféle egyébre is használja. Valamikor 
tíz gyerek közül nyolc programozgatott is valamit, ma már ez az 
arány kisebb, de sokan vannak még, és egy részükből a jövő progra- 
mozói kerülnek ki. Aki pedig nem lesz az, az is sokat tanul a logiká- 
ból, az algoritmikus gondolkodásból - ez pedig mérhetetlenül 
hasznos. 

Nem kell attól tartani, hogy abból a gyerekből, aki két óra hosszat 
pötyög a számítógépen, majd diadalmasan bemutat egy forgó koc- 
kát azzal, hogy ezt ő csinálta, valamiféle elektronikai szakbarbár 
lesz, aki tömbökkel és szubrutinokkal álmodik és pikáns magazinok 
helyett számokkal teleírt papírokat rejteget a párnája alatt. Ez is 
képzelt veszély. Én is szeretek programozni, kívülről fújom egy évti- 
zede elavult gépek műszaki paramétereit, s mégis van ezer dolog, 
ami még érdekel. A számítástechnika pedig éppen ma, az Internet 
korában vált olyasmivé, ami egyre kevésbé a gépekről és egyre in- 
kább az emberekről szól, s egyre több mindenfélével hozza össze az 
embert — csak oda kell figyelni rá. Sokkal jobban aggódnék egy 
olyan gyerekért, aki délutánjait sportolással tölti és folyton gólokról 
beszél, mint azért, aki a számítógép előtt ül órák hosszat. 


Cumi és monitor? 


Tehát mikor kezdje a gyerek az ismerkedést a számítógéppel? Mit 
viseljen a gép előtt töltött első időben, rugdalódzót vagy iskolakö- 
penyt? 

Általános receptet persze nem lehet adni, de bizonyos végletek 
mindenképpen érvényesek. Cumi és monitor együtt még nem 


megy, a legkisebbeknek a mai számítógépek még nem valók. Egy- 
részt azért, mert nincsenek olyan programok, amik az ő érdeklődé- 
sükre számot tarthatnának, másrészt a szemük még nagyon érzé- 
keny a monitorok számunkra észrevehetetlen vibrálására és a belő- 
lük érkező — a technika fejlődésével egyre gyengébb -— sugárzásra. 
Ez így van a televízióval is. Semmi problémát nem okoz, ha a gyerek 
oda-odakukucskál a gépre, míg szülei dolgoznak azon, de hosszab- 
ban még ne üljön előtte. Egyébként is túl absztrakt, elvont dolog, 
az ő figyelmét még kézzelfoghatóbb játékok kötik le. (Noha volt 


már kétéves kisgyerek, aki remekül elrajzolgatott a számítógépen!) 


Amikor már határozott érdeklődést mutat a — neki való — tévé- 
műsorok iránt, a számítógép is sorra kerülhet, s ekkorra találhatunk 
már olyan programokat is, amik tetszenek neki. 


A másik véglet a felső határ, amit pár évvel ezelőtt még az általá- 
nos iskola második felére tettem volna, most viszont már azt mon- 
dom, hogy legkésőbb első-második osztályban célszerű lenne elkez- 
deni az ismerkedést a számítógéppel. 


Gyerek a neten 


Egy gép önmagában nem jelent sok problémát, az ember felügyel- 
heti, mit tart rajta a gyereke. De ha kiszabadul az Internetre? 

Az Interneten viszonylag kevesebb a veszély, mint a Nagykör- 
úton, de akkor sem biztonságos. Azt a gyereket, akit nem engedünk 
egyedül menni tíz háztömbnyi távolságra, ne engedjük egyedül sé- 
tálgatni az Internet több kontinensnyi területén se. De nem köny- 
nyű megóvni a veszélyektől, amíg mi magunk sem ismerjük azokat. 

Gondoljunk bele: az utca veszélyeitől azért tudjuk megvédeni ki- 
csinyeinket, mert annak idején nekünk is megtanították azokat. Jön 
az autó, a villamos, idegen emberekkel óvatosnak kell lenni, a sok 
utca között könnyű az eltévedés — ez így volt a mi gyerekkorunk- 
ban és a mi szüleink gyerekkorában is. Az Internet veszélyei azon- 
ban egyáltalán nem léteztek, amikor mi voltunk gyerekek. Hogyan 
tanítsuk meg rá a gyerekeinket, mire vigyázzon és mitől óvakodjon? 

Az Interneten keresztül kétféleképpen árthat gyerekünknek (vagy 
akár a felnőtteknek) a rosszakaratú ember: , virtuálisan" vagy való- 
ságosan. A virtuális ártás, amihez nem kell jelen lenni, szavakban 
vagy képekben nyilvánulhat meg, a gyereket félre lehet tájékoztatni, 
megrongálni kialakulóban levő világfelfogását, túlságosan siettetni 
nemi kifejlődését. Valóságos ártás úgy lehetséges, hogy a rosszakara- 
tú idegen megtudja a gyerek valódi személyazonosságát, lakcímét, 
aztán odamegy és tesz valamit. 

Ez utóbbi meglepőnek tűnhet, hiszen a gyerek nem él üvegha- 
rangban, Internet nélkül is ezer ember tudja a közelünkben, hol la- 


kunk, azok között is lehet akárhány rosszakaratú. A gond ott van, 
hogy egy olyan gyereket, akire rendesen odafigyelnek a szülei, egy 
idegen ember nem tud bizalmas kérdésekről személyesen kifaggat- 
ni, akár mert nincs alkalma rá, hogy ennyi ideig kettesben marad- 
jon a gyerekkel és megnyerje bizalmát, akár mert van rá alkalma, de 
utólag a gyerek elmondja. Más a helyzet az Interneten. Miközben a 
gyerek a szobájában üldögél és a számítógépet bütyköli, senkinek se 
jutna eszébe veszélyeket szimatolni, tehát nem figyelnek oda. A 
gyerek pedig nem számol be arról, kivel mit beszélt Interneten ke- 
resztül, mert arról se számol be, hány ellenséges harcost terített le a 
játékprogramban. Ez nem valóságos dolog, csak benne van a számí- 
tógépben, a gyerek se érzi szükségét beszélni róla, a szülők se érzik 
szükségét, hogy erről kérdezzék. S még valami: aki csakugyan rossz 
szándékkal kérdez, az fel van erre készülve és ügyesen teszi, kérdéseit 
a gyerek érdeklődésére számot tartó beszélgetés során teszi föl el- 
szórva, nem figyelemfelkeltően. 

Milyen kérdések lehetnek veszélyesek? Elsősorban azok, amikből 
a gyerek kiléte megállapítható: a neve, a lakcíme, az iskola, ahova 
jár, a csapat, amiben sportol, a szülők foglalkozása, munkahelye. 
Ezek segítségével előállhat egy olyan helyzet, amikor a gyerek őszin- 
tén elmond magáról mindent - akár egyórás élő, írásban folytatott 
,beszélgetés? során, akár többhavi levelezgetés folyamán -, így a 
felnőtt partner tudja, kivel áll szemben, a felnőtt azonban átgon- 
dolt módon hazudik kilétéről, mert rossz szándék vezeti. Aztán a 
kapott információk birtokában a felnőtt megjelenhet a gyerek kör- 
nyezetében most már fizikai valóságban, de felismerhetetlenül, s a 
felnőttségéből fakadó előnyöket az információs szakadék előnyeivel 
erősítheti fel. 

Az így okozható sérelmek között szerepelnek az anyagiak. A szü- 
lők foglalkozásából a család anyagi helyzete már nagyjából megálla- 


pítható, úgyszintén abból, hogy családi házban vagy lakótelepen él- 
nek-e. S persze már az is ad egy támpontot, hogy a gyereknek számí- 
tógépe van, mert ha iskolából, könyvtárból internetezik, azt igen 
hamar meg fogja tudni a partner. Ha az anyagi helyzetet már tud- 
juk, s az nem a legrosszabb, akkor már csak a lakcímet kell kideríte - 
ni, és minden készen áll egy jó kis betöréshez, megkönnyítve azzal, 
hogy a gyerek esetleg elárulja, mikor utaznak el. Avagy föl lehet 
használni, hogy a gyerek egy anyagias világban él, ezért már igen ko- 
rán érdeklődni kezd a pénzügyek iránt. Bizalmát megnyerve igen 
könnyen bele lehet ugrasztani nagyon jövedelmező dolgokba, ami- 
ken jó esetben csak a zsebpénze, rosszabb esetben a szülőktől kért, 
még rosszabb esetben ellopott pénz úszik el. 

Az anyagi sérelmeknél is veszélyesebbek természetesen a lelkiek. 
Lelki sérelmet minden szándékosság nélkül is lehet okozni pusztán 
szavakkal; elég annyi, hogy valaki egy durva megjegyzést tegyen a 
vallásról hívő ember jelenlétében, nyomdafestéket nem tűrő szava- 
kat használjon, rossz szándékot feltételezzen a másik jószándékú 
tette mögött stb. Ehhez sem kell Internet. Gyerekeknek lelki sérel- 
met okozhatunk, ha túl gyorsan avatjuk be őket a világ némely dol- 
gaiba, tizennyolc éven felülieknek való jeleneteket mutatunk nekik 
vagy szóbelileg bántjuk azokat, akiket szeretnek. Ehhez sem kell In- 
ternet, de ott könnyebb megvalósítani, mert egy csevegéssel töltött 
estén a gyerek tucatnyi idegen felnőttel találkozhat anélkül, hogy 
ezt bárki észrevenné; az utcán sétálgatva erre kisebb az esély, mások 
is járnak ott, vagy ha éppen nem, a rossz szándékú felnőtt akkor is 
tart a figyelő tekintetektől. 


Mit tegyünk, hogy mindezektől megóvjuk gyerekeinket? Mert in- 
ternetezniük kell, ezt megtagadni tőlük balgaság volna, egyébként is 
akkor átmennek a barátjukhoz és ott teszik. Bura alá nem zárhatjuk 


őket. Megpróbálhatjuk a gyerek internetezését figyelemmel kísérni, 
feltételül szabva, hogy csak akkor böngészhet a hálón, amikor mi is 
ott vagyunk — csak kérdés, hogy valóban sikerül-e figyelnünk tevé- 
kenységét, a mi időnk is véges. No meg a gyerek se fog neki örülni, 
mert ahogy a mi számunkra nem teljesen adekvátak az Internet ve- 
szélyei, ugyanúgy az ő számára sem, sőt az ő számára még inkább 
nem. Azt még csak-csak megérti, miért nem mászkálhat egyedül az 
utcán — mert az autót ő is látja, ő is el tudja képzelni, hogy bánthat- 
nák rossz emberek, ő is látott már harapós kutyát. De az Interneten 
ilyenek nincsenek, a valóban létező veszélyek pedig nem kézzelfog- 
hatóak. Ráadásul hatéves korától a legtöbb gyerek egyedül járkál az 
utcán legalább az iskoláig meg vissza, ezért az az analógia is sántít, 
hogy nem mászkálhat egyedül az utcán. De mászkálhat. 

Mérnökök tudják, hogy a hibákat, amik egy rendszerben felme- 
rülhetnek, a leghatékonyabban a rendszeren belül elhelyezett véde- 
lemmel lehet elhárítani, nem valamilyen külső eszközzel. Itt is ez a 
megoldás. Az internetező gyerek megvédésére olyan eszközöket kell 
felhasználni, amelyek a számítógépből és a gyerekből alkotott rend- 
szeren belül találhatók. Mindkettőt megfelelőképpen fel kell készí- 
teni. 

A számítógéppel ezt úgy tesszük, hogy letiltjuk az eleve veszélyes 
tartalmakat. Ma már erre fejlett technológiák vannak, amik nem 
abból állnak, hogy a tizennyolc éven felüli tartalmakat szolgáltató 
honlapokon van egy kérdés arról, elmúlt-e tizennyolc éves a látoga- 
tó, és ha a válasz nem, akkor nem jelenik meg a tartalom. Szülői fel- 
ügyeletnek (parental control) hívják azokat a szolgáltatásokat, amik 
segítségével megoldható, hogy egy ilyen kérdésre a gyerek hiába fe- 
lel igennel, akkor se jelenjék meg a nem neki való tartalom. Ebből a 
szempontból egy megfelelően beállított számítógép veszélytele- 
nebb, mint a tévékészülék, amin ilyen beállítás nincsen, és magam 


láttam egy kedves gyerekfilm befejezése után egyetlen másodperc 
szünet nélkül, a tévé elől való fölkelésre időt biztosító stáblista mel- 
lőzésével az éjszakai horrorfilm előzetesét. Itt bizony a régebbi mé- 
diának lenne mit tanulnia az újabbtól. 


A rendszer másik, fontosabb alkotóelemét, a gyereket is megfele- 


lően be kell programozni. Nem arra, hogy ne legyen kíváncsi tizen - 
nyolc éven felüli dolgokra — ha nem kíváncsi, akkor a számítógépen 
elhelyezett védelem teljesen fölösleges, viszont akkor beteg a gyerek. 
Neki az a dolga, hogy kíváncsi legyen, enélkül nem fog fejlődni. Ar- 
ra kell felkészíteni, hogyan viselkedjen az Interneten várható bur- 
kolt és kevésbé burkolt támadásokkal szemben. 

A legfontosabb, amit tudni kell, a korábban már idézett mondás: 
, Az Interneten senki se tudja, hogy kutya vagy." Feltétlenül ismer- 


tessük meg a gyerekkel ezt a mondást — nagyon tetszeni fog neki -, 
mert igaz arra is, akivel a gyerek éppen összeismerkedik. Mivel a 
gyerekeknek nem az az életcéljuk, hogy felnőttekkel ismerkedjenek, 
hanem elsősorban gyerekek társaságát keresik, a rosszakaratú fel- 
nőttek előszeretettel mondják magukat gyereknek. Ne csak mi, ma- 
ga a gyerek is legyen ezzel tisztában, és éljen a gyanúperrel, ha az In- 
terneten egy lánnyal ismerkedik. Ha fiúval, akkor is, de lány esetén 
még inkább, nagyon egyszerű okból. Egy rosszakaratú felnőtt na- 
gyobb valószínűséggel hazudja magát lánynak, mint fiúnak, főleg 
ha valójában férfi, mert ezzel jobban érzi leplezhetni támadó szán- 
dékát, ugyanakkor könnyebben a gyerek bizalmába férkőzhet. Ha 
ugyanis a gyerek maga is lány, akkor szívesen barátkozik lányokkal, 
abban az esetben is, ha egyébként már kacsingat a fiúk felé — ha pe- 
dig fiú, akkor már kisiskolás korában kacsingat a lányok felé, és ha- 
tározottan szívesen barátkozik lányokkal olyan körülmények kö- 
zött (is), amikor nem vallhat kudarcot, nem éghet le a többiek 
előtt, nem derülhet ki, hogy eláll a füle vagy túlsúlyos. Ezt pedig a 
rossz emberek is tudják. 

Világosítsuk fel a gyereket arról, hogy az emberek nem mindig 
mondanak igazat magukról, különösképpen az Interneten, ahol a 
valóságostól teljesen eltérő módon tudnak megjelenni. Mondjuk el, 
mik azok az információk, amiket nem szabad kiadnia magáról vagy 
szüleiről, és beszéljük meg, mit feleljen helyettük, ha kérdezik. Sze- 
repelhet kitalált személyazonosságon is, jó játéknak fogja tartani, és 
nem hiszem, hogy ettől válna hazudós természetűvé. Majd ha már 
meg tudja védeni magát, úgyis kinövi. Semmiképpen se engedjük, 
hogy személyes találkozót beszéljen meg valakivel, akit csak az In- 
ternetről ismer, és arra felügyelet nélkül elmenjen. Még felügyelet- 
tel is csak nagyon körültekintően. 


Ez persze azzal jár, hogy a gyerek nem nagyon tud valóságos kap- 
csolatokat kötni az Internet segítségével, mert ha egy másik gyerek 
van a vonal túlsó végén, aki színigazat mond magáról, de a mi gye- 
rekünk elővigyázatosságból a szomszéd iskolát nevezi meg, kitalált 
nevet mond, hazudik a hajszínéről és egy évvel öregíti magát, akkor 
a felügyelettel és körültekintően megszervezett személyes találkozó 
a másik gyerek csalódásával fog végződni. De ez a konfliktus ké- 
sőbb feloldható és a barátság működhet. 

Még jobb azonban, ha a gyerek a már meglevő ismeretségeit mű - 
ködteti az Internet segítségével is: ha a nyaralás során megismert 
másik megyébe vagy országba valósi gyerekkel, a távol élő rokonok- 
kal nem költséges és lassú postai levélben, hanem Interneten tartja a 
kapcsolatot. Az idegenekkel való internetes ismerkedést legjobb fo- 
kozatosan, a gyerek felcseperedésének ütemében kezdeni. 

